text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Lucas 22:1-71
22 Itan ti piesta dagiti di pinaalsa a tinapay, ti maaw-awagan iti Paskua,+ ket umas-asidegen.2 Kasta met, sinapsapul ti panguluen a papadi ken dagiti eskriba ti epektibo a pamay-an a panangpukawda kenkuana,+ ta agbutengda idi kadagiti tattao.+3 Ngem ni Satanas simrek ken Judas, daydiay naawagan ti Iscariote, a naibilang iti sangapulo ket dua;+4 ket napan ket nakisarita iti panguluen a papadi ken kadagiti kapitan iti templo maipapan iti epektibo a pamay-an a panangliputna kenkuana agpaay kadakuada.+5 Ala ket, nagrag-oda ket immanamongda nga isu ikkanda iti pirak a kuarta.+6 Gapuna immannugot, ket nangrugi nga agsapul iti nasayaat a gundaway a panangliput kenkuana agpaay kadakuada nga awan bunggoy iti aglawlaw.+7 Ti aldaw dagiti di pinaalsa a tinapay dimteng itan, a ti naparti iti paskua masapul a maisakripisio;+8 ket imbaonna da Pedro ken Juan, a kunkunana: “Inkayo ket isaganayo ti paskua+ maipaay kadatayo tapno mangantayo.”9 Kinunada kenkuana: “Sadino ti kayatmo a pangisaganaanmi iti dayta?”10 Kinunana kadakuada:+ “Adtoy! Inton sumrekkayo iti siudad sumabetto kadakayo ti maysa a tao a siaawit iti dinamili a basehas ti danum. Sumurotkayo kenkuana iti balay a serkanna.+11 Ket masapul a kunaenyo iti makinkukua iti balay, ‘Kuna kenka ti Mannursuro: “Sadino ti ayan ti siled ti sangaili a sadiay ti panganak iti paskua a kaduak dagiti adalak?”’+12 Ket dayta a tao ipakitananto kadakayo ti dakkel a makinngato a siled nga addaanen kadagiti masapsapul. Isaganayo dayta sadiay.”+13 Gapuna napanda ket nasarakanda dayta a kas iti kinunana kadakuada, ket insaganada ti paskua.+14 Iti kamaudiananna idi dimteng ti oras, nagsadag iti panganan, ket kaduana dagiti apostol.+15 Ket kinunana kadakuada: “Tinarigagayak unay ti makipangan kadakayo iti daytoy a paskua sakbay nga agsagabaak;16 ta ibagak kadakayo, Saanakto a mangan manen iti dayta agingga a matungpal dayta iti pagarian ti Dios.”+17 Ket, idi inawatna ti maysa a kopa,+ nagyaman ket kinunana: “Alaenyo daytoy ket iyallawatyo iti maysa ken maysa kadakayo;18 ta ibagak kadakayo, Manipud ita saanakto nga uminum manen iti nagtaud iti ubas agingga a dumteng ti pagarian ti Dios.”+19 Kasta met, nangala iti tinapay,+ nagyaman, pinispisina, ket intedna kadakuada, a kunkunana: “Daytoy kaipapananna ti bagik+ a maited maigapu kadakayo.+ Itultuloyyo nga aramiden daytoy kas panglaglagip kaniak.”+20 Kasta met, ti kopa+ iti isu met laeng a pamay-an kalpasan ti panangrabiida, a kunkunana: “Daytoy a kopa kaipapananna ti baro a tulag+ babaen ti bileg ti darak,+ a maiparukpok maigapu kadakayo.+21 “Ngem, adtoy! ti ima ti mangliput kaniak+ kaduak iti panganan.+22 Agsipud ta ti Anak ti tao mapan sigun iti naikeddeng;+ nupay kasta, asi pay dayta a tao a babaen kenkuana isu maliputan!”+23 Gapuna rinugianda a pagsasaritaan iti nagtetengngaanda ti saludsod no siasino kadakuada a pudpudno daydiay dandanin mangaramid iti daytoy.+24 Nupay kasta, adda met timmaud a nabara a supiat iti nagtetengngaanda no siasino kadakuada ti kasla kadakkelan.+25 Ngem kinunana kadakuada: “Ti ar-ari ti nasnasion iturayanda ida, ket dagidiay addaan autoridad kadakuada naawaganda iti Managparabur.+26 Nupay kasta, saankay nga agbalin a kasta.+ No di ket ti kadakkelan kadakayo agbalin koma a kas ti kaubingan,+ ket daydiay agak-akem a kas panguluen kas koma iti daydiay agserserbi.+27 Ta siasino ti dakdakkel, daydiay sisasadag iti panganan wenno daydiay agserserbi? Saan aya a daydiay sisasadag iti panganan? Ngem addaak iti tengngayo a kas daydiay agserserbi.+28 “Nupay kasta, dakayo dagidiay nagtalinaed+ kaniak kadagiti pannakasusuotko;+29 ket mangaramidak iti tulag kadakayo, kas iti panangaramid ni Amak iti maysa a tulag+ kaniak, maipaay iti maysa a pagarian,+30 tapno mabalinyo ti mangan+ ken uminum iti lamisaanko idiay pagariak,+ ket agtugawkayo kadagiti trono+ tapno ukomenyo ti sangapulo ket dua a tribu ti Israel.31 “Simon, Simon, adtoy! kinalikaguman ni Satanas+ nga ikutannakayo tapno yakayakennakayo a kas iti trigo.+32 Ngem immararawakon+ maipaay kenka tapno saan nga agkapuy ti pammatim; ket sika, apaman a nakasublikan, pabilgem+ ti kakabsatmo.”33 Idin kinunana kenkuana: “Apo, sisasaganaak a makikuyog kenka agpadpada idiay pagbaludan ken iti ipapatay.”+34 Ngem kinunana: “Ibagak kenka, Pedro, Ti maysa a kawitan saanto nga agtaraok ita nga aldaw agingga a mamitlo a nailibakmo nga am-ammonak.”+35 Kinunana pay kadakuada: “Idi imbaonkayo+ nga awanan supot ti kuarta ken supot ti taraon ken kadagiti palloka, saankayo a nagkirang iti aniaman a banag, di ngamin?” Kinunada kenkuana: “Saan!”36 Iti kasta kinunana kadakuada: “Ngem itatta daydiay addaan iti supot ti kuarta alaenna koma dayta, kasta pay met ti supot ti taraon; ket daydiay awanan iti kampilan ilakona koma ti makinruar a kawesna ket gumatang iti maysa.37 Ta ibagak kadakayo a daytoy adda a naisurat masapul a matungpal kaniak, nga isu ti, ‘Ket isu naibilang a kadua dagiti nakillo.’+ Ta daydiay a maipapan kaniak matungtungpalen.”+38 Idin kinunada: “Apo, adtoy! adda ditoy ti dua a kampilan.” Kinunana kadakuada: “Umanayen.”39 Idi rimmuar isu napan idiay Bantay dagiti Olibo kas nakayugalianna; ket simmurot met kenkuana dagiti adalan.+40 Idi dimteng iti dayta a lugar kinunana kadakuada: “Agtultuloykayo nga agkararag, tapno saankayo a sumrek iti pannakasulisog.”+41 Ket isu immadayo kadakuada iti agarup sangapalladawan ti bato, ket nagparintumeng ket nangrugi nga agkararag,42 a kunkunana: “Ama, no kayatmo, ikkatem kaniak daytoy a kopa. Nupay kasta, saan koma a ti pagayatak,+ no di ket ti pagayatam ti maaramid.”+43 Idin ti nagparang kenkuana ti maysa nga anghel manipud langit ket isu pinabilegna.+44 Ngem idi matutuok intultuloyna ti nagkararag nga ad-adda a sipapasnek;+ ket ti ling-etna nagbalin a kas kadagiti tedted ti dara nga agtinnag iti daga.+45 Ket timmakder manipud panagkararagna, napan kadagiti adalan ket nasarakanna ida a nakaridep gapu iti ladingit;+46 ket kinunana kadakuada: “Apay a matmaturogkayo? Bumangonkayo ket agtultuloykayo nga agkararag, tapno saankayo a sumrek iti pannakasulisog.”+47 Bayat nga agsasao pay laeng, adtoy! maysa a bunggoy, ket adda nga immun-una kadakuada ti tao a naawagan Judas,+ a maysa kadagiti sangapulo ket dua; ket inasitganna ni Jesus tapno agepanna.+48 Ngem kinuna kenkuana ni Jesus: “Judas, liputam kadi ti Anak ti tao babaen iti maysa nga agep?”+49 Idi makita dagidiay adda iti aglikmutna no ania ti mapasamak, kinunada: “Apo, kumabilkami kadi babaen iti kampilan?”+50 Maysa kadakuada kinabilna pay ti adipen ti nangato a padi ket piningasna ti makannawan a lapayagna.+51 Ngem kas sungbat kinuna ni Jesus: “Bay-anyo a makagteng agingga iti daytoy.” Ket sinagidna ti lapayag ket isu pinaimbagna.+52 Idin kinuna ni Jesus iti panguluen a papadi ken kadagiti kapitan ti templo ken kadagiti lallakay nga immay sadiay gapu kenkuana: “Rimmuarkayo kadi nga addaan kadagiti kampilan ken pang-or a kas maibusor iti maysa a mannanakaw?+53 Bayat nga addaak idi kadakayo idiay templo+ iti inaldaw-aldaw saanyo nga inunnat ti im-imayo maibusor kaniak.+ Ngem daytoy ti orasyo+ ken ti autoridad+ ti kinasipnget.”+54 Kalpasanna inarestoda ket impanda+ ken inserrekda iti balay ti nangato a padi;+ ngem ni Pedro sumursurot idi iti adayo.+55 Idi nangpasgedda iti apuy iti tengnga ti paraangan ket nagtugawda a sangsangkamaysa, ni Pedro nakikatkatugaw kadakuada.+56 Ngem maysa nga adipen a babai ti nakakita kenkuana a situtugaw iti asideg ti narangrang nga apuy ket miningminganna ket kinunana: “Daytoy a tao nakikuyog met kenkuana.”+57 Ngem inlibakna,+ a kunkunana: “Diak am-ammo, babai.”+58 Ket kalpasan ti apagbiit a tiempo kinuna ti sabali pay a tao a nakakita kenkuana: “Maysaka met kadakuada.” Ngem kinuna ni Pedro: “Lalaki, saan a siak.”+59 Ket kalpasan ti panaglabas ti agarup maysa nga oras sabali pay a tao rinugianna nga impapilit unay: “Masigurado a daytoy a tao nakikuyog met kenkuana; ta, iti kinapudnona, isu ket taga Galilea!”+60 Ngem kinuna ni Pedro: “Lalaki, diak ammo no ania ti sasawem.” Ket giddato, bayat nga agsasao pay laeng, nagtaraok ti maysa a kawitan.+61 Ket ti Apo timmaliaw ket minatmatanna ni Pedro, ket nalagip ni Pedro ti sao ti Apo idi a kinunana kenkuana: “Sakbay nga agtaraok ti maysa a kawitan ita nga aldaw paglikudannakto iti mamitlo.”+62 Ket rimmuar ket nagsangit a sipapait unay.+63 Itan dagiti lallaki a nangaywan kenkuana rinugianda a pagang-angawan,+ nga isu+ kinabkabilda;+64 Ket kalpasan ti panangabbungotda kenkuana agimtuodda ket kunaenda: “Agipadtoka. Asino daydiay nangkabil kenka?”+65 Ket nangisasaoda iti adu a sabsabali pay a banag a pangtabbaaw+ maibusor kenkuana.66 Iti kamaudiananna idi bumigaten, ti ummong ti lallakay dagiti umili, agpadpada ti panguluen a papadi ken dagiti eskriba, naguurnongda a sangsangkamaysa,+ ket insaklangda idiay siled ti Sanhedrinda, a kunkunada:+67 “No sika ti Kristo,+ ibagam kadakami.” Ngem kinunana kadakuada: “Uray no ibagak kadakayo, saanyo a pulos patien dayta.+68 Mainayon pay, no agsaludsodak kadakayo, saankayo a pulos sumungbat.+69 Nupay kasta, manipud ita agtugawto ti Anak ti tao+ iti mannakabalin a makannawan+ ti Dios.”+70 Gapu itoy kinunada amin: “Sika kadi, ngarud, ti Anak ti Dios?” Kinunana kadakuada: “Dakayo ti agkunkuna+ a siak.”71 Kinunada: “Apay a kasapulantayo ti kanayonan a pangsaksi?+ Ta datayo nangngegtayo dayta manipud iti bukodna a ngiwat.”+


c: text/html

text:
Tuesday, December 18, 2012
INPUTS TI CPAR PROJECTS, BUNGRO KEN PUG-OS FA’s TI IMMAWAT
Cabugao, Ilocos Sur – Inimatangan ni Mayor Edgardo “Ediboy” S. Cobangbang, Jr. ken ti sibubukel a Sangguniang Bayan babaen ti panangidaulo ni Vice Mayor Danny Q. Gazmen ti pannakaited ti mainayon a mausar ti panagmula dagiti mannalon ti Brgy. Bungro ken Pug-os iti nateng ken dadduma pay iti proyekto a nagun-odda manipud iti programa ti Rice-Based Farming Systems in Rainfed Lowland Areas ti DA-RFU 1 idi Disiembre 17, 2012 iti sango ti Munisipio ti ili a Cabugao.
Buklen dagiti naited nga inputs ti ganagan ken mainayon pay nga insecticides, pesticides ken herbicides. Dagitoy ti mangkompleto iti kasapulanda iti panagmulada kadagiti 10 ektaria a pakabuklan ti mulaanda kadagiti nasao a barangay.
Naaprobaran sakbayna daytoy a proyekto babaen ti panagkammayet ti LGU-Cabugao, DA-RFU 1, ken FA’s babaen iti Memorandum of Agreement (MOA) iti pannakaipatungpalna.
Naisangrat daytoy a proyekto para kadagiti rain-fed area a kalpasan a mamulaan ti pagay ket mamulaan laengen ti nateng, mais ken dadduma a cash crops a pangtulong ti matgedan dagiti mannalon. Adda pay kanaigna daytoy a livestock project.
Sag-lilima nga ektaria nga agkakadarapat ti naaprobaran a pakaipakatan daytoy a programa iti Barangay Bungro ken Barangay Pug-os a gamuluen dagiti mannalon nga idauluan da President Edy L. Sevilleja ken President Elmer Bromeo kas panagsaganadda. # (Web In-Action)
Posted by Bayan ng Cabugao, Ilocos Sur at 9:40 AM
Subscribe to: Post Comments (Atom)

robotstxt: allowed

filter: keep


text:
Pangutaran, Sulu
Ti Pangutaran ket maysa a maika-4 a klase nga ili iti probinsia ti Sulu iti Filipinas.
Dagiti baranggay[urnosen | urnosen ti taudan]
Ti Pangutaran ket nabingbingay a politikal kadagiti 16 a barbaranggay.[2]
- Alu Bunah
- Bangkilay
- Kawitan
- Kehi Niog
- Lantong Babag
- Lumah Dapdap
- Pandan Niog
- Panducan
- Panitikan
- Patutol
- Se-ipang
- Simbahan (Pob.)
- Suang Bunah
- Tonggasang
- Tubig Nonok
- Tubig Sallang
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Sulu". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Sulu". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Santo Domingo, Nueva Ecija
Ti Santo Domingo ket maysa a maika-3 a klase nga ili iti probinsia ti Nueva Ecija iti Filipinas.
Dagiti baranggay[urnosen | urnosen ti taudan]
Ti Santo Domingo ket nabingbingay a politikal iti 24 a barbaranggay.[2]
- Baloc
- Buasao
- Burgos
- Cabugao
- Casulucan
- Comitang
- Concepcion
- Dolores
- General Luna
- Hulo
- Mabini
- Malasin
- Malayantoc
- Mambarao
- Poblacion
- Malaya (Pook Malaya)
- Pulong Buli
- Sagaba
- San Agustin
- San Fabian
- San Francisco
- San Pascual
- Santa Rita
- Santo Rosario
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Nueva Ecija". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Agosto 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Nueva Ecija". Datos ti Populasion ti Ili. Dibision ti Panagsukisok ti LWUA. Naala idi 11 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Lapayag
Ti lapayag ket isu ti organo a mangduktal ti uni. Daytoy ket ssan laeng a mangawat ti uni, ngem tumulong pay iti panagtimbeng ken puesto ti bagi. Ti lapayag ket paset iti sistema ti panagdengngeg.
Kankanyon a ti intero nga organo ket naipanpanunotan nga iti lapayag, ngem mabalin pay a maipanunotan a ti laeng a makitkita a parte. Kaaduan kadagiti mamalia, ti makitkita a lapayag ket ti paraypay iti kulapot a tinawtawagan ti pinna (wenno aurikular iti tattao) ken isu daytoy kadagiti adu nga addang iti panagdengngeg. Dagiti bertebrata ket addaada ti agparis a lapayag a simetrikal nga agsumbangir a naipuesto iti ulo. Daytoy a pannaka-urnos ket mangtulong ti abilidad iti husto a pangbiruk kadagiti taudan ti uni.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Dagiti lapayag iti Wikimedia Commons


text:
Hunio
Ti Hunio ket isu ti maika-6 a bulan ti tawen dagiti kalendario a Huliano ken Gregoriano ken maysa kadagiti uppat a bulan nga addaan iti kaatiddog iti 30 nga al-aldaw. Ti Hunio ket ti bulan nga addaan kadagiti kaatiddogan nga oras iti lawag ti init idiay Akin-amianan a Hemisperio ken dagiti kaababaan nga oras iti lawag ti init idiay Akin-abagatan a Hemisperio. Ti Hunio idiay Akin-amianan a Hemisperio ket ti tiempo a kapada iti Disiembre idiay Akin-abagatan a Hemisperio ken iti baliktadna. Idiay Akin-amianan a Hemisperio, ti rugi ti astronomikal a kalgaw ket 21 Hunio (ti meteorolohikal a kalgaw ket mangrugi iti 1 Hunio). Idiay Akin-abagatan a Hemisperio, ti rugi ti astronomikal a panaglalam-ek ket 21 Hunio (meteorolohikal a panaglalam-ek ket mangrugi iti 1 Hunio).
Iti rugi ti Hunio, lumgak ti init iti konstelasion ti Tauro; iti patingga ti HUnio, lumgak ti init iti konstelasion ti Gemini. Nupay kasta, gapu ti presesion dagiti ekuinokso, ti Hunio ket mangrugi a ti init ket adda iti astrolohikal a senial ti Gemini, ken agpatingga nga adda ti init iti senial ti astrolohia iti Kanser.
Etimolohia ken pakasaritaan[urnosen | urnosen ti taudan]
Ti Latin a nagan para iti Hunio ket Junius. Nangit-ited ni Ovidio kadagiti nadumaduma nga etimolohia para iti nagan iti Fasti, ti daniw a maipanggep iti kalendario a Romano. Ti umuna ket ti bulan ket nanaganan kenni Romanano a diosa a ni Juno, ti diosen ti pannakiasawa ken ti asawa ti kangatuan a dios a ni Hupiter; ti maikadua ket ti nagan a nagtaud manipud iti latin a balikas iti iuniores, a ti kayatna a sawen ket "ub-ubing", a maigiddiat met iti maiores ("lallakay") para iti nagan ti sinaruno a bulan iti Mayo (Maius).[1]
Iti taga-ugma a Roma, ti paset ti panawen manipud iti tengnga ti Mayo aginggana iti tengnga ti Hunio ket naikeddeng idi a saan a nasayaat para iti pannakiasawa. Kinuna ni Ovidio a nagkonsulta iti Flaminica Dialis, ti nangato a babai a padi ni Hupiter, iti panggep a panangisaad ti petsa iti panagkallaysa iti anakna a babai, ken nabalakadan idi nga aguray intono kalpasan ti Hunio 15.[2] Nupay kasta, inpaltiing ni Plutarko a ti intero a bulan ti Hunio ket nasaysayaat idi para kadagiti panagkallaysa ngem ti Mayo.[3]
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig iti Hunio iti Wikimedia Commons
Dagiti inadaw a sasao a mainaig iti Hunio iti Wikiquote (iti Ingles)


text:
Opinion Sirmata ken Tagtagainep ni Mang Gusting
ASEAN Summit wenno Asyong Sa Met!
Hellooo, hellooo, naimbag nga oras kadatayo amin kakailian. Addakam manen nga umay maki-abrasa ken makinnistoria ken makinnisem kadakayo babaen iti ABN. Sapay la koma ta pia ken karadkad latta ti adda kadakayo a sangbayan manen daytoy kolum tayo ket makaipaay kami manen iti ray-aw ken impormasion kadagiti mapaspasamak iti aglawlaw tayo. Ngem koma ket uray kasanu kina-busy ken kinarigat ti panagbiag kadagiti pada a mangur-kuranges a kunada, ditay latta liplipatan wenno liwayan ti agyaman iti Dios a mannakabalin amin kadagiti paraburna kadatayo. Kunada ngarud, bilangen tayo dagiti parabor ti Apo kadatayo saan ketdi a dagiti parikut a sumangbay wenno pannakapaay tayo.
Daytoy man pay kayong ta adda istoryaek kenka tapno agkatawa kay met bassit.
Iti panagsarsarita dagiti agassawa a Sianong ken Sianang a nalabsantayo, kastoy man ti intay natimud kadakuada…
Sianong: Sorry, Baket… pakawanennak koma, nagbasolak kenka.
Sianang: Ania ti basolmo Sianong lakay… ibagam ta maawatanka.
Sianong: Naki-innayatak ken kumadrem, binayadak iti lima gasut a pesos.
Sianang: [makaunget] Laglag a laklakayan…
Sianong: Ha, kua…please metten, a. Sorry, pakawanenakon.
Sianang: No dika ket langgong, ah…apay a nagbayadka…inka sublien tay imbayadmo.
Sianong: Ania, kua…bay-amon ah. Lima gasut met laeng.
Sianang: Langgongka ketdi a napeklan, nagkuna nga agbayadka ket iliblibrek ni Kumparem!
Sianong: [mulagat] Ania…!
Wahaaa, hahahaha, patalastas laeng met Kayong Angkuan ta bareng makakatawa ka met, ken istoryaem to no agiinum kayo.
ASEAN Summit, kas mabasa kadagiti news paper, mangngeg kadagiti damdamag iti radio ken mabuya iti TV news. Adu dagiti natalantan, adda met dagiti negatibo ken positibo a nakuna dagiti nagduduma a lider a timmabuno. Adda ka dita a nagkari ti presidente ti Amerika iti 2M US dolyares sa daydiay wenno pesos, sus matikawak no kasta kadadakkel ti gatad ti kuarta ti mapagsasaritaan ta alergy-kak, para kanu daytoy iti rehabilitasyon ti Marawi City. Ngem ti makunami, ASEAN Summit ngata a pakairanudan wenno Asyong Sa Met, hahaha, kaloka ania Kayong. Kas intay nabuya iti TV news, nagkari ti presidente ti America iti tulong para iti Marawi. Kas met laeng iti China, nagkari iti tulong para iti pannakaaramid ti dua a rangtay iti nasao met laeng a siudad a no sadino ket nakapasamakan ti agarup lima bulan a ranget iti nagbaetan dagiti rebelde a nangsakup iti siudad ngem naparmek met laeng ida ti armada ti pagilian.
Ania kadi ti makunayo iti daytoy Kayong, no bilang awaten ni Presidente Digong dagitoy a tulong. No dakami, awatenna man, agpada laeng dayta. Agpada a nasayaat ta para kadagiti kakabsat idiay a lugar. Basta maaramat la ketdi para iti pagsayaatanda saan ket a mapan man laengen iti dadakkel a bulsa dagiti —hay naku Kayong, makabasolta manen. Ta no malagipko, nagdakkel ti donasyon idi a naawat ti pagilian idi nadalapus ti napigsa a bagio ti Tacloban City. Daytoy ket para iti rehabilitasyon ti siudad ken pannakaipaay iti pagtaengan dagiti kakabsat idiay ngem—ayanna ngay. Isu a no donasyon kunada, agarigengen toy riknakon. Isu a kunak, nasayaat laeng no matungpal amin ken agbanag a nasayaat ti resulta ti ASEAN Summit saan ketdi nga Asyong Sa Met, hahahaha…naalam, Kayong?
Ne, ne, ne, Kakayong naimasantayo manen a kunak, isu a baliwantayto manen, a. Opsss, aglisika man met iti pagnaak sika Atong. Addaka manen a kunak, pasalsali ka a kanayon. Ania manen ti masapulmo aya? Makalag a numero? Ala man laengen…sige, kalagem man tay presidente a puraw, hahahaah, ta balatuannakto no mangabakka. Apowww, dakesen…ni Sofing dayta sumungaden nga adda awitna a tampong. Insurotnansa metten ti gamigamko, dakesen. Pagtalawendak sa metten pare Jun. Babayooo, tsuptsup muahmuahhh.


text:
KAPITULO 93
Maiparangarang ti Anak ti Tao
ADDA ITI TENGNGADA TI PAGARIAN
KAASPING TI ANIA TI PANNAKAIPARANGARANG NI JESUS?
Mabalin nga adda idi ni Jesus idiay Samaria wenno idiay Galilea. Dinamag dagiti Fariseo kenkuana ti idadateng ti Pagarian, a namnamaenda a nadayag ti idadatengna. Nupay kasta, kinunana: “Saan a nakadkadlaw ti iyaay ti Pagarian ti Dios; saanto nga ibaga dagiti tattao: ‘Adda ditoy!’ wenno, ‘Adda idiay!’ Ta ti Pagarian ti Dios ket adda iti tengngayo.”—Lucas 17:20, 21.
Dadduma ti agkuna nga ibagbaga ni Jesus a ti Pagarian ket agturay iti puso dagiti agserserbi iti Dios. Nupay kasta, saan a kasta, ta ti pagarian ket awan iti puso dagiti Fariseo a kasarsarita ni Jesus. Ngem adda iti tengngada gapu ta ni Jesus, ti napili nga Ari ti Pagarian ti Dios, ket adda iti tengngada.—Mateo 21:5.
Mabalin nga idi nakapanawen dagiti Fariseo, inlawlawag ni Jesus kadagiti adalanna dagiti detalye ti iyaay ti Pagarian. No maipapan iti kaaddana inton agturay iti Pagarian, namakdaar ni Jesus: “Addanto tiempo a kayatyo nga adda kadakayo ti Anak ti tao, ngem diyonto makita.” (Lucas 17:22) Ipakpakita ni Jesus a ti panagturay ti Anak ti tao iti Pagarian ket mapasamak iti masanguanan. Sakbay dayta a tiempo, mabalin a segseggaan ti dadduma nga adalan dayta, ngem masapul nga itultuloyda ti aguray agingga iti intuding ti Dios a tiempo ti iyaay ti Anak ti tao.
Intuloy ni Jesus: “Ibaganto kadakayo dagiti tattao, ‘Adda idiay!’ wenno, ‘Adda ditoy!’ Saankayo a mapan wenno sumurot kadakuada. Ta no kasano nga aggilap ti kimat iti maysa a paset ti langit sa aggilap iti sabali a paset, kastanto met iti aldaw ti Anak ti tao.” (Lucas 17:23, 24) Kasano a masalakniban dagiti adalan ni Jesus tapno saanda a sumurot kadagiti palso a mesias? Imbaga ni Jesus nga umay ti pudno a Mesias kas iti kimat a makita iti adu a paset. Nalawag a makita dagiti agpalpaliiw ti pagilasinan iti kaaddana iti Pagarian.
Kalpasanna, indilig ni Jesus dayta kadagiti nagkauna a pasamak tapno ipakita ti kababalin dagiti tattao iti dayta a tiempo: “Kas idi kaaldawan ni Noe, kastanto met ti mapasamak iti kaaldawan ti Anak ti tao . . . Kasta met laeng ti napasamak idi kaaldawan ni Lot: mangmangan, umin-inum, gumatgatang, aglaklako, agmulmula, ken agibangbangon dagiti tattao. Ngem iti aldaw a pimmanaw ni Lot iti Sodoma, nagtudo iti apuy ken asupre manipud langit ket dinadaelna amin ida. Kastanto met laeng ti mapasamak iti aldaw a maiparangarang ti Anak ti tao.”—Lucas 17:26-30.
Saan nga ibagbaga ni Jesus a nadadael dagiti tattao idi kaaldawan ni Noe ken idi kaaldawan ni Lot gapu ta intultuloyda dagiti normal nga aktibidad kas iti pannangan, panaginum, panaggatang, panaglako, panagmula, ken panagbangon. Inaramid met da Noe ken Lot ken ti pamiliada ti dadduma kadagita. Ngem ar-aramiden dayta ti dadduma a saanda nga inkaskaso ti pagayatan ti Dios ken dagiti mapaspasamak idi panawenda. Gapuna, balbalakadan ni Jesus dagiti adalanna nga ammuenda ti pagayatan ti Dios ken aktibo a makiramanda iti dayta. Ipakpakitana ngarud kadakuada ti pamay-an tapno maispalda—ti pamay-an tapno agtultuloyda nga agbiag—inton iyeg ti Dios ti panangdadael iti masanguanan.
Masapul a saan a masinga dagiti adalan iti bambanag iti lubong iti aglawlawda, dagiti bambanag a nalikudan. Imbaga ni Jesus: “Iti dayta nga aldaw, ti tao nga adda iti tuktok ti balay saan koman nga umulog a sumrek iti balayna tapno alaenna dagiti sanikuana. Uray ti tao nga adda iti talon, saan koman nga agawid tapno alaenna dagiti nabatina. Laglagipenyo ti asawa ni Lot.” (Lucas 17:31, 32) Nagbalin nga adigi nga asin.
Intuloy ni Jesus nga iladawan ti kasasaad inton agari ti Anak ti tao. Kinunana kadagiti adalanna: “Iti dayta a rabii, addanto dua a tao iti maymaysa a pagiddaan; maalanto ti maysa, ngem mabatinto ti sabali.” (Lucas 17:34) Maisalakanto ti dadduma, ngem mabaybay-anto ti dadduma ket mapukawda ti biagda.
Dinamag dagiti adalan: “Sadino, Apo?” Kinuna ni Jesus kadakuada: “No sadino ti ayan ti bangkay, idiay met nga aguurnong dagiti agila.” (Lucas 17:37) Dadduma ti kaslanto kadagiti nasiput nga agila. Dagitoy nga adalan sumurotdanto iti pudno a Kristo, ti Anak ti tao. Iti dayta a tiempo iti masanguanan, ipaayto ni Jesus kadagiti adalanna ti makaispal iti biag a kinapudno para kadagiti addaan iti pammati.


text:
Naaramid ti turn-over dagitoy a tulong babaen kada MSWD Officer Mrs. Lydia S. Gazmen ken ni SBM Atty. Bryann Jett S. Pano, Commitee Chair on Social Services kadagiti maseknan a Recipients iti nadakamat a petsa iti iti Opisina ti Municipal Mayor ken karaman ditoy iti pannakabagi ti DSWD Region 1.
Nakikaysa met da SBM Benedicto M. Savellano ken ni SBM Josefina S. Vallejo iti nadakamat a taripnong.
Dagitoy a naited a tulong ket agdagup iti P97,000 ket maaramatda iti nagduduma a pakasapulan a kas iti Burial, pang-Medical ken kanaigna a pakaseknan ken nakaawatda a maigapu iti kinakurapay a maibasar iti National Household Targeting System nga inwayat ti DSWD iti kallabes a Tawen. # (Web In-Action)


text:
Planeta
Ti pita wenno planeta ket maysa a nainlangitan wenno selestial a bagi a pagliklikmutan ti maysa a bituen wenno tidda ti bituen nga addaan iti naananay a dagsen tapno mapagbalin a nagtimbukel ti bukodna a grabidad, saan unay nadagsen tapno mangrugi iti termonuklear a panaglunag, ken nalinisannan ti kaarrubana a deppaar dagiti marapita wenno planetisimal.[a][1][2]
Ti kaawagan a pita ket kabbaro laeng no ipadpada iti kaawagan a planeta a naggapu pay kadagiti taga-ugma a kapanawenan. Ti balikas a pita ket naadaw manipud iti balikas a Tinggian para iti daga. Daytoy a balikas ket kognado ti Ilokano a balikas a pitak. Daytoy a kaawagan ket napili ta saan met nga awan ti posibilidad nga iti maysa a paset ti law-ang, adda dagiti planeta a maipada iti daga, no sadino ket mabalin a tumaud ti biag.
Ti kaawagan met a planeta ket manipud iti taga-ugma a pagsasao a Griego πλavήtnς aσtήp planētēs astēr a kayat na a sawen ket "agkalkalautang a bituen". Ti balikas wenno makunkuna a planeta ket taga-ugma, nga addaan kadagiti panakaamo ti pakasaritaan, siensia, mitolohia, ken relihion. Napansin dagidi nagkauna a kultura a kasla nailangitan, wenno emisario dagiti Diós. Orihinal nga adda pito a planeta. Daytoy ket relatido iti pammati dagiti Romano a dagiti pito a Dios ket agsisinnukat iti panagbantay kadagiti aramid ti lubong. Ti panagsasaruno dagitoy a dios ket umuna ti Init sumaruno ti Bulan, Márte, Merkúrio, Hupiter, Venus ken Saturno. Basar kadaytoy kadagiti nagan dagiti pito nga aldaw ti lawas malaksid iti Dominggo a naggapu iti Latin a dies Dominicus (ti aldaw ti Apo): Domingo, Lunes (manipud iti Luna), Martes, Mierkoles, Huebes (ti Hupiter ket Iovi iti kaso a henitibo), Biernes ken Sabado.
Iti agdama, adu pay laeng dagiti mamati iti astrolohia (maysa a panagadal a nagramut iti pammati a nasantoan dagiti planeta), a mangibagbaga a ti kuti dagiti planeta ket pagbaliwen na dagiti biag dagiti tattao no pay supiaten daytoy ti sientipiko a komunidad. Iti panagabanse ti kinaammo a sientipiko, nagsabalin ti pannakasirmata dagiti tattao kadagiti planeta, adun dagiti agsusupadi a patta. Uray ita, awan pay ti di-masupiat wenno inkontestado a panakaipalpalawag no ania ti maysa a planeta. Idi 2006, ofisial nga inampom ti Kappon ti Internasional nga Astonomika (IAU) ti maysa a resolusion nga agipalpalawag kadagiti planeta iti uneg ti Sistema a Solar wenno Tutudngan ti Init. Daytoy a panagipalpalawag ket agpadpada a dinaydayaw ken binalbalaw, ken sinupsupiat dagiti sumagmamano a sientipiko.
No pay namin-adun a naisingasing a liklikawen dagiti planeta ti init, idi la maika-17 a siglo a nasuportaran dagiti pamaneknek daytoy a sirmata babaen dagiti immuna a teleskopio nga obserbasion nga astronomikal nga inaramid ni Galileo Galilei. Iti naannad nga analisis ti datos ti obserbasion, naduktalan ni Johannes Kepler a saan a nagtimbukel dagiti lilikawan wenno paliklikmutan dagiti planeta, no di ket arimbuklen wenno eliptikal. Iti isasayaat dagiti aparato ti obserbasion, nakita dagiti astronomo, a kas iti Daga, ket palpalikmuten na dagiti dadduma pay a planeta kadagiti bangking a liligusan wenno pagtayyekan, ken addaan kadagiti agpada a langa dagiti dadduma kas koma gorra ti yelo Ingles: ice-cap ken dagiti tiempo. Nanipud idi rugi ti Panawen ti Law-ang, naammoan babaen kadagiti obserbasion manipud kadagiti probo wenno panukain (panagsukisok ti limbang) nga addaan kadagiti agpapada a langa ti Daga ken dagiti dadduma a planeta kas iti bulkanismo, bagio, tektonika ken hidrolohia.
Dagiti planet a ket kadawyan a nabingbingay dagiti dua a nangruna a tipo: dadakkel, nababa ti densidadna a higánte nga alingásaw, ken babbabassit, nabato a maradaga wenno naindagaan a planeta. Iti panagipalpalawag ti IAU, adda walo a planeta iti Sistema Solar. Iti panagsasarunoda manipud iti Init, adda uppat a naindagaan, Merkurio, Venus, Daga, ken Marte, santo uppat a higante nga alingassaw, Hupiter, Saturno, Urano ken Neptuno. Laonen pay ti Sistema Solar ti lima nga ansisit a planeta wenno pita: Ceres, Pluto (ti orihinal a maikasiam a planeta ti Sistema Solar), Makemake, Haumea, ken Eris. Malaksid iti Marte, Venus, Ceres, ken Makemake, amin dagitoy ket liklikawen ti maysa wenno ad-adu pay a natural a satelite wenno allikaw wenno bulan.
Nanipud idi 1992, iti pannakaduktal kadagiti ruar-init a pita wenno extrasolar a planeta (dagiti planeta nga agliklikaw kadagiti sabali a bituen), nagrugi a maawatan dagiti sientipiko nga addaan iti pumada a karakteristika iti Daga dagiti planeta iti sibubukel a Galaxia ti Ariwanas (ti Dalan Gatas wenno Via Lactea wenno Nagririmpuok a Bituen).
Dagiti linaon
Pakasaritaan[urnosen | urnosen ti taudan]
Ti kapanunutan dagiti planeta ket naparang-ay iti pakasaritaanna, manipud kadagiti nainlangitan nga agkalkalautang a bituen iti taga-ugma agingga kadagiti maralubong a banag ti panawen a sientipiko. Iraman pay itan ti konsepto saan laeng dagiti lubong iti Sistema Solar, no di ket pati dagiti ginasut kadagiti sabali nga extrasolar a sistema. Dagiti tinawtawid a saan a kinalawag iti panagipalpalawag kadagiti planeta ket nagbanag kadagiti adu a sientipiko a kontrobersia.
Iti taga-ugma, binigbig dagiti astronomo dagiti lawag nga agkutkuti iti tangatang. Inawagan dagiti taga-ugma a Griego πλάvnteς ἀσtέpeς (planetes asteres "agkalkalautang a bituen") wenno "πλavήtoι" (planētoi "agkalkalautang") nga iti tatata a panawen ti makunkuna a "planeta".[3] Iti taga-ugma a Gresia, Tsina, Babilonia, ken kadagiti amin a sakbay a moderno a sibilisasion,[4][5] dandani nga agnanayon a namatmatian a ti Daga ti sentro ti law-ang ken amin a sabali a planeta ket palpalikmutan na ti Daga. Ti rason para kadagitoy a pannagipagarup ket kasla agparparang a dagiti bit-bituen ken planeta ket palpalikmuten da ti Daga ti tunggal-maysa nga aldaw,[6] ken ti nalawag a sentido komun a puot a ti Daga ket nalagda ken natalinaay, ken daytoy ketsaan nga agkutkuti ngem nakatalna.
Babilonia[urnosen | urnosen ti taudan]
Ti immuna a sibilisasion nga addaan iti nairebbengan a teoria maipapan kadagiti planeta ket dagiti Babilonio, a nagtaeng idiay Mesopotamia idi umuna ken maikasua a mileneo BC. Ti kaduogan a sibibiag a planetario a teksto nga astronomikal ket ti Babilonio a Tableta a Benus iti Ammisaduqa, maysa a kopia iti maikapito siglo SK/BC a listaan dagiti panagpalpaliiw iti panagkutkuti ti planeta a Venus, nga amangan a napetsaan iti kaunaan a maikadua a mileneo BC.Ti MUL.APIN ket maysa a paris iti kuneiporme a tab-tableta a napetsaan manipud idi maika-7 a siglo BC nga agipakita ti panagkuti iti Init, Bulan ken dagiti planeta iti maysa tawen.[7]Dagiti Baboliniko nga Astrologo ket nagaramid da kadagiti nagpaayan iti nagbalin tattan a makunkuna a Lumaud nga Astrolohia.[8]Ti Enuma anu enlil, a naisurat iti panawen a Neo-asirio idi maika-7 a siglo BC,[9]ket naglaon ti listaan dagiti Partaan ket dagiti panakaibagianda kadagiti sabsabali a selestial a penomeno a mairaman dagiti planeta.[10][11]Ti Benus, Márte, Hupiter, ken Saturno ket nainaganan babaen dagiti Baboliniko nga Astrologo. Dagitoy laeng ti naamamuan a planeta aginggana ti panakaparnuay ti teleskopio iti moderno a panawen.[12]
Greko-Romano nga astronomia[urnosen | urnosen ti taudan]
Gapu ta saan da nga interesado kadagiti nainlangitan a kasla dagiti Babilonios, dagiti taga-ugma a Griego ket immuna a saan da nga inikkan ti kinaipangruna dagiti planeta. Dagiti Pitagóriko idi maika-6 ken maika-5 asiglo BC ket nakaparang-ay da ti bukodda a teoria a maipanggep kadagiti planeta, a nabuklan ti Daga, Init, Bulan, ken dagiti planeta nga nagliklikmut ti maysa a "Tengnga nga Apuy" iti sentro ti Law-ang. Ni Pitágoras wenno ni Parménides ket isuda ti makunkuna nga immuna a nanginaganan ti rabii a bituen ken ti baggák (Venus) nga dagitoy ket maysa nga agpapada.[13] Idi maika-3 a siglo BC, Aristarko iti Samos ket nagitukon ti maysa a heliosentriko a sistema, a segun nga ti Daga ken dagiti planeta ket paliklikmuten da ti init. Nupay kasta, ti heosentriko a sistema ket isu ti nagturay aginggana ti Sientipiko a Rebolusion.
Idi panawen ti umuna siglo BC, idi agdama ti Helenistika a paset ti panawen, dagiti Griego ket nangrugida nga agiparang-ay kadagiti bukodda a panggep iti matematika par aiti panagipadto ti puseto dagiti planeta. Dagityo a kapanggepan, a naibatay iti heometria ngem saan a kas ti aritmetika dagiti Babilonio, ket daytoy ti manglabas to dagiti narigat a teoria ken kasayaat dagiti Babilonio, ken nagbanagan kadagitikaaduan a tignay ti astronomia a napalpaliiw manipud iti Daga nga inususar ti mata laeng. Dagitoy a teoria ket nakaabotda kadagiti kangatuan a panagisao iti Almagesto a sinurat babaen ni Ptolomio idi maika-2 a siglo CE. Nakakomkompleto ti panakaiturayan to modelo ni Ptolomelio a daytoy ket simmukat kadagiti amin nga obra iti astromia ken isu pay laeng ti maitudtudo nga atronomiko a teksto para kadagiti i3 a pagilian iti Lumaud a lubong.[14] Kadaiti Griego ken Romano adda dagiti naamammoan a pito a planeta, ti tunggal maysa ketnagipagarup a ti agliklikmut iti Daga segun dagiti narigat a linteg inbaga ni Ptolomio. Dagitoy ket, iti dumakdakkel a panagurnos manipud iti Daga (ti panagurnos ni Ptolomio): ti Bulan, Merkurio, Benus, ti Init, Marte, Hupiter, ken Saturno.[15][14][16]
India[urnosen | urnosen ti taudan]
Idi 499 CE, ti taga-India nga astronomo a niAryabhata ket nangisingasing ti planetraio a modelo a nalawag a nangitipon ti [[panagtayyek ti Daga] iti pagtayyekanna, nga isu ket nangipalplawag ti gapuanan ti maiparparang a maaw-awatan nga agpalaud a panagungunay dagiti bituen. Isu pay ket namatmati a dagiti panagtayyek dagiti planeta ket immitlog.[17] Adu kadagiti simmursurot kenni Aryabhata idiay Abagatan nga India, a dagiti pamunganayanna idiay kadagiti inaldaw a panagtayyek ti Daga, ken dagiti dadduma pay, ket sinursurot ken dagiti dadduma pay nga obrana a naibatay kaniada[18]
Idi 1500, ni Nilakantha Somayaji iti eskuela ti astronomia ken matematika ti Kerala, iti bukodna a Tantrasangraha, ti napabaro a modelo ni Aryabhata.[19] Iti bukodna nga Aryabhatiyabhasya, ti maysa a komentario para iti Aryabhatiya ni Aryabhata, isu ket nangiparang-ay ti maysa a planetario a modelo a ti Merkurio, Benus, Marte, Hupiter ken Saturno ket liklikmutenda ti Init, ken daytoy met ket likmutanda ti Daga, daytoy ket kapadpada ti Ti koniko a sistema a kalpasan daytoy nga insingasing babaen ni Tycho Brahe iti naladaw a maika-16 a siglo. Kaaduan kadagiti astronomo iti Eeskuela ti Kerala a nnagsursurot kaniana ket inaw-awatda daytoy a planetario a sistema.[19][20]
Astronomia ti mediebal a Muslim[urnosen | urnosen ti taudan]
Idi maika-11 a siglo, ti panaglasat ti Benus ket pinaliiw idi babaen ni Avicenna, a nangibagbaga a ti Benus, mabalin a sagpaminsan, ket adda iti baba ti Init.[21] Idi maika-12 a siglo, ni Ibn Bajjah ket nagpaliiw idi kadagiti "dua a planeta a kas dagiti nangisit a piltak iti sanganan ti Init", nga intono kua ket nainaganan a kas ti panaglasat ti Merkurio ken Benus babaen ti Maragha nga astronomo a ni Qotb al-Din Shirazi idi maika-13 a siglo.[22] Nupay kasta, ni Ibn Bajjah ket saanna a napaliiw ti panaglasat ti Benus, ket awan ti napasamat iti kabibiagna.[23]
Europeano a Renasimiento[urnosen | urnosen ti taudan]
Iti idudumteng ti Sientipiko a REbolusion, nagbalbaliw ti pannakaawat ti termino a "planeta" manipud kadagiti agbalballasiw iti langit (a mainaig iti lugar ti bituen); iti bagi nga agliklikmut iti Daga (wenno ti naipampmattianidi iti dayta a panawen); ken idi maika-16 a siglo iti banag a dagus a nagliklikmut iti Init idi nakagun-od ti pannakaawat ti heliosentriko a modelo ni Copernicus, Galileo ken ni Kepler.
Isunga ti Daga ket nairaman kadagiti listaan ti planeta, bayat a nailaksid ti Init ken ti Bulan. Iti immun-una, idi naduktalan dagiti immuna a satelite ti Hupiter ken Saturno idi maika-17 a siglo, dagiti termino a "planeta" ken "satel=lite" ket nagsisinnukat ket agpapada a naus-usar – urayno ti naud-udi a naibagbaga ket nain-inut a nagbalin nga ad-adu a naus-usar kadagiti sumakbay a siglo.[24] Manipud idi tengnga ti maika-19 a siglo, ti bilang dagiti "planeta" ket napardas nga immad-adu gapu kadagiti ania man a baro a naduktalan a banag a dagus a mangliklikmut ti Init ket nailista idi a kas maysa a planeta babaen ti sientipiko a komunidad.
Maika-19 a siglo[urnosen | urnosen ti taudan]
Idi maika-19 a siglo dagiti astronomo ket nangrugrugida a namatmati a dagiti kinaudi a naduktalan a bagbagi a naidasig idi a planeta kadagiti ganganai a gudua ti siglo (a kas tiCeres, Pallas, ken ti Vesta) ket maigiddiat a sabsabali manipud kadagiti tradisonal a planeta. Dagitoy a bagiu ket nakibinningayda ti agpapada a rehion iti limbang a nagbaetan ti Marte ken Hupiter (tu barikes ti asteroid), ken addaan dagitoy ti basbassit a masaa; gapu ti nagbanagan daytoy, dagitoy ket nabaliwan ti pannakaidasigda a kas dagiti "asteroid". Iti kaawan kadagiti ania man a panangipalpalawag, ti maysa a "planeta" ket naawawatan idi a kas ti ania man a "dakkel" a bagi a nangliklikmut iti Init. Gaputa adda dagiti dakkel unay a baetan ti kadakkel dagiti asteroid ken dagiti planeta, ken dagiti kaadu ti nagsasaruno a baro a naduktalan ket kasla nagpatingga idi naduktalan ti Neptuno idi 1846, awan idi ti nalawag a pannakasapul ti pormal a panangipalpalawag.[25]
Maika-20 a siglo[urnosen | urnosen ti taudan]
Nupay kasata, idi maika-20 a siglo, ti Pluto ket naduktalan idi. Kalpasan dagiti immuna a panagpalplaiiw a nakaiturongan ti pammati a daytoy idi ket dakdakkel ngem ti Daga,[26] ti banag idi ket dagus nga inaw-awat a kas ti maikasiam a planeta. Ti adu pay a panagpalplalliw ket nakabiruk a ti bagi ket napudnuan a basbassit: idi 1936, ni Raymond Lyttleton ket nangisingasing a ti Pluto ket mabalin a nakatalaw a satelite ti Neptuno,[27] ken ni Fred Whipple ket nangisingasing idi 1964 a ti Pluto ket mabalin a maysa a kometa.[28] Nupay kasta, gapu ta daytoy ket dakdakkel pay laeng ngem dagiti naamammuan nga asteroid ken kasla saan nga adda kadagiti dakdakkel a populasion,[29] daytoy ket nakatalinaay ti kasasaadna aginggana idi 2006.
Idi 1992, dagiti astronomo a ni Aleksander Wolszczan ken ni Dale Frail ket nangpakdaarda ti pannkaduktal kadagiti planeta iti lawlaw ti maysa a pulsar, ti PSR B1257+12. Daytoy a pannakaduktal ket sapasap a naikedkeddeng a ti immuna a nalawag a pannkaduktal iti planetario a sistema iti lawlaw iti sabali a bituen. Ken idi Oktubre 6, 1995, ni Michel Mayor ken ni Didier Queloz iti Unibersidad ti Hinebra ket nangipakdaarda ti immuna nalawag a pannakaduktal iti maysa nga eksoplaneta nga agliklikmut iti maysa nga ordinario a nangruna nga agsisinnaruno a bituen (51 Pegasi).[30]
Ti pannakaduktal kadagiti ekstrasolar a planeta ket nakaituronga ti sabali pay a saan a nalawag a pannkaipalplawag iti planeta; ti puntos a ti planeta ket agbalinen a maysa a bituen. Adu kadagiti naamammuanen nga ekstrasolar a planeta ket ket ad-adu a dakdakkel ngen ti masa iti Hupiter, a ganganai a makaabut kadagiti nainlangitan a banag a tinawtawagan a kas dagiti "kayumanggi nga ansisit".[31] Dagiti kayumanggi nga ansisit ket sapsap dagitoy a naikedkeddeng a bituen gapu ti abilidadda makilunag iti deuterio, ti nadagdagsen nga isotopo ti hidrohenio. Bayat a dagiti bituen a dakdakkel ngem 75 a beses iti Hupiter ket makilunag iti hidrohenio, dagiti bituen kadagiti masa ti 13 a Hupiter ket makilunag iti deuterio. Nupay kasta, ti deuterio ket saan unay nga adu, ken kaaduan kadagiti ansisit ket nabayagdanton nga agsardeng a makitipon iti deuterio sakbay a maduktalan dagitoy, a makaaramid kaniada a narigat a malasin manipud kadagiti dakkel unay a planeta.[32]
Maika-21 a siglo[urnosen | urnosen ti taudan]
Gapu kadagiti pannkaduktal idi las-ud ti kinaudi a gudua ti maika-20 a siglo kadagti ad-adu a banag iti kaunegan ti Sistema a Solar ken dagiti dakkel a banag iti lawlaw dagiti bituen, adda dagiti suppiat a rimsua no kasano ti mangbukel ti maysa a planeta. Adda dagiti naisangayan a di pannakaitunosan no ti maysa a banag ket maikeddeng a maysa planeta no daytoy ket paset ti maysa a naisangayan a populasion a kas ti maysa nga barikes, wenno daytoy ket dakkel umayen a agpataud ti enerhia babaen ti termonuklear a panaglunag iti deuterio.
Adda dagiti umad-adu a bilang dagiti astronomo a nangitaktakder para iti Pluto a maikkat ti pannkaidasigna akas maysa a planeta, gapu ta dagiti adu a kapadpadana a banag anga umab-abot ti kadakkelna ket nabirukanen iti isu met laeng a rehion iti Sistema a Solar (ti Barikes ti Kuiper) idi las-ud ti tawtawen ti 1990 ken dagiti nasapa a tawtawen ti 2000. Ti Pluto ket nabirukan idi a kas maysa a bassit a bagi iti populasion kadagiti rinibu.
Adda kadagitoy ket mairaman ti Quaoar, Sedna, ken Eris ket naibagbaga idi kadagiti nadayeg a pagiwarnakan a kas ti maikasangapulo a planeta, nupay kasat daytoy ket napay a nakaawat iti sientipiko a pannakabigbigan. Ti pannkairangarng ti Eris idi 2005, ti maysa a banag a 27% a dakdakkel ngem ti Pluto, ket nakapartuat ti kammasapulan ken ti punliko nga essem para iti opisial a pannakaipalplawag iti planeta.
Ti panangaku daytoy a problema, ti IAU ket nangirugi ti pannkapartuat ti pannakaipalplawag ti planeta, ken nagpataud iti maysa idi Agusto 2006. Ti bilang dagiti planeta ket bimmassit iti walo kadagiti dakdakkel unay a bagi nga dda iti nakaliklik ti pagtayyekanda (Merkurio, Benus, Daga, Marte, Hupiter, Saturno, Urano, ken Neptuno), ken napartuat ti maysa a baro a klase dagiti ansisit a planeta, nga immununa a naglaon kadagiti tallo a banag (Ceres, Pluto ken Eris).[33]
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "IAU 2006 Sapasap a Gimong: Nagbanagan dagiti IAU Resolusion a butos". Kappon ti Internasional nga Astronomiko. 2006. Naala idi 2009-12-30.
- ^ "Ago-obra a Bunggoy dagiti Extrasolar a Planeta (WGESP) iti Kappon ti Internasional nga Astronomiko". IAU. 2001. Naala idi 2008-08-23.
- ^ H. G. Liddell and R. Scott, A Greek–English Lexicon, maikasiam nga edision, (Oxford: Clarendon Press, 1940).
- ^ Neugebauer, Otto E. (1945). "Ti Pakasaritaa ti Taga-ugma a Parikut ti Astronomia ken dagiti Pamay-an". Warnakan kadagiti Panagdal ti Asideg a Daya. 4 (1): 1–38. doi:10.1086/370729.
- ^ Ronan, Colin. "Astronomia Sakbay ti Teleskopio". Astronomia idiay in Tsina, Korea ken Hapon (Walker nga ed.). p. 264–265.
- ^ Kuhn, Thomas S. (1957). Ti Copernica a Rebolusion. Pagmalditan ti Unibersidad ti Harvard. p. 5–20. ISBN 0-674-17103-9.
- ^ Francesca Rochberg (2000). "Astronomia ken dagiti Kalendario iti Taga-ugma a Mesopotamia". Iti Jack Sasson (ed.). Dagiti Sibilisasion iti Taga-ugana nga Asideg a Daya. III. p. 1930.
- ^ Holden, James Herschel (1996). A History of Horoscopic Astrology. AFA. p. 1. ISBN 978-0-86690-463-6.
- ^ Hermann Hunger, ed. (1992). Astrolohika a reporta kadagiti Assyrian nga ari. Stado Archivo iti Assyria. 8. Unibersidad ti Helsinki a Pagmalditan. ISBN 951-570-130-9.
- ^ Lambert, W. G.; Reiner, Erica (1987). "Babylonian Planetary Omens. Part One. Enuma Anu Enlil, Tablet 63: The Venus Tablet of Ammisaduqa". Journal of the American Oriental Society. 107 (1): 93–96. doi:10.2307/602955. JSTOR 602955.
- ^ Kasak, Enn; Veede, Raul (2001). Mare Kõiva ken Andres Kuperjanov (ed.). "Pannka-awat kadagiti Planeta iti Taga-ugma a Mesopotamia (PDF)" (PDF). Electronic Journal of Folklore. Museo ti Literaria iti Estonia. 16: 7–35. Naala idi 2008-02-06.
- ^ A. Sachs (Mayo 2, 1974). "Panagpalpaliiw nga Astronomia ti Babilonia". Dagiti Pilosopiko a Transaksion iti Naarian a Kagomongan ti Londres. Naarian a Kagimongan ti Londres. 276 (1257): 43–50 [45 & 48–9]. Bibcode:1974RSPTA.276...43S. doi:10.1098/rsta.1974.0008. JSTOR 74273.
- ^ Burnet, John (1950). Grigo a philosoia: Thales agingga ti Plato. Macmillan and Co. p. 7–11. ISBN 978-1-4067-6601-1. Naala idi 2008-02-07.
- ^ a b Goldstein, Bernard R. (1997). "Isalsalakan ti penomena: ti lugar iti likud ti planeta a teoria ni Ptolomio". Warnakan par iti Pakasaritaan iti Astronomia. Cambridge (UK). 28 (1): 1–12. Bibcode:1997JHA....28....1G.
- ^ "planet, n." Oxford nga Ingles a Diksionario. 2007. Naala idi 2008-02-07. Paammo: pilien ti Etimolohia nga etiketa
- ^ Ptolomio; Toomer, G. J. (1998). Almagesto ni Ptolomio. Unibersidad ti Princeton a Pagmalditan. ISBN 978-0-691-00260-6.
- ^ J. J. O'Connor ken ni E. F. Robertson, Aryabhata ti Mankaman, arkibo ti MacTutor a Pakasaritaan ti Matematika]]
- ^ Sarma, K. V. (1997) "Astronomia idiay India" iti Selin, Helaine Ensiklopedia ti Pakasaritaan ti Siensia, Teknolohia, ken Medisina kadagiti Saan a Lumaud a Kultura, Kluwer Academic Publishers, ISBN 0-7923-4066-3, p. 116
- ^ a b =Ramasubramanian, K. (1998). "Modelo iti planetraio a panaggunay kadagiti obra dagiti astronomo ti Kerala". Bulletin of the Astronomical Society of India. 26: 11–31 [23–4]. Bibcode:1998BASI...26...11R.
- ^ Ramasubramanian etc. (1994)
- ^ Sally P. Ragep (2007). "Ibn Sīnā: Abū ʿAlī al‐Ḥusayn ibn ʿAbdallāh ibn Sīnā". Iti Thomas Hockey (ed.). Ti Biograpikal nga Ensiklopedia dagiti Astronomo. Springer Science+Business Media. p. 570–572. Bibcode:2000eaa..bookE3736.. doi:10.1888/0333750888/3736. ISBN 0-333-75088-8.
- ^ S. M. Razaullah Ansari (2002). Pakasaritaan ti oriental nga astronomia: dagiti nagbanagan dagiti 17 a nagtitinnulongan a pannakitungtungan iti maika-23 a Sapasap nga Asemblia tiSangalubongan a Kappon ti Astronomia, nga inurnos babaen ti Komision 41 (Pakasaritaan ti Astronomia), a npasamak idiay Kyoto, Agosto 25–26, 1997. Springer. p. 137. ISBN 1-4020-0657-8.
- ^ Fred Espenak. "Innem a milenio a katologo kadagiti panaglasat ti BenusS: 2000 BCE aginggana ti 4000 CE". NASA/GSFC. Naala idi 11 Pebrero 2012.
- ^ Kitaen dagiti kangrunaan a dakamat idiay Linia ti panawen ti pannakaduktal kadagiti planeta ken dagiti bulan ti Sistema a Solar
- ^ Hilton, James L. (2001-09-17). "Kaano idi a Nagbalin dagiti Asteroid a kas dagiti Bassit a Planeta?". U.S. Naval Observatory. Naiyarkibo manipud iti kasisigud idi 2007-09-21. Naala idi 2007-04-08.
- ^ Croswell, K. (1997). Planet Quest: Ti Epiko a Pannakaduktal dagiti Ganganaet a Sistema Solars. The Free Press. p. 57. ISBN 978-0-684-83252-4.
- ^ Lyttleton, Raymond A. (1936). "Kadagiti posible a resulta iti pannakasabat ti Pluto iti sitema ti Neptuno". Binulan a Pakdaar ti Naarian a Kagimongan ti Astronomia. 97: 108. Bibcode:1936MNRAS..97..108L.
- ^ Whipple, Fred (1964). "Ti Pakasaritaan ti Sistema a Solar". Dagiti nagbanagan iti Nailina nga Akademia dagiti Siensia ti Estados Unidos iti Amerika. 52 (2): 565–594. Bibcode:1964PNAS...52..565W. doi:10.1073/pnas.52.2.565. PMC 300311. PMID 16591209.
- ^ Luu, Jane X.; Jewitt, David C. (1996). "Ti Kuiper a Barikes". Scientific American. 274 (5): 46–52. doi:10.1038/scientificamerican0596-46.
- ^ Mayor, Michel; Queloz, Didier (1995). "Ti masa ti Hupiter a kakuyog ti solar a kita ti bituen". Nature. 378 (6356): 355–359. Bibcode:1995Natur.378..355M. doi:10.1038/378355a0.
- ^ "Sapasap nga Asemblia ti IAU : Suppiat ti pannakaipalpalawag iti Planeta" (.wmv). MediaStream.cz. 2006. Naala idi 2008-08-23.
- ^ Basri, Gibor (2000). "Dagiti Panagpalpaliiw kadagiti Kayumanggi nga Ansisit". Tinawen a Panagrepaso iti Astronomia ken Astropisika. 38 (1): 485. Bibcode:2000ARA&A..38..485B. doi:10.1146/annurev.astro.38.1.485.
- ^ Green, D. W. E. (2006-09-13). "(134340) Pluto, (136199) Eris, ken (136199) Eris I (Dysnomia)" (PDF). Circular No. 8747. Sentral nga Opisina para kadagiti Astronomiko a Telegrama, Sangalubongan a Kappon ti Astronomia. Naiyarkibo manipud iti kasisigud idi Hunio 24, 2008. Naala idi 2011-07-05.
Dagiti akinruar a silpo[urnosen | urnosen ti taudan]
- Midia a mainaig iti Dagiti planeta iti Wikimedia Commons
- Website ti Sangalubongan a Kappon ti Astronomia
- Warnakan ti ladawan ti NASA
- NASA Planet Quest
- Panangiladawan a mangipada kadagiti kadakkel dagiti planeta, ti Init, ken dagiti sabali a bituen
- "Dagiti naiparuar a warnakan ti IAU manipud idi 1999 "Ti kasasaad ti Pluto: Panangipalplalawag"". Naiyarkibo manipud iti kasisigud idi 2007-12-14.
- "Kammasapulan a maipapan ti pannakaplaneta ken ti naisingasing nga alagaden ti planetario a pannakaidasig." artikulo babaen ni Stern ken Levinson
- Dagiti naduktalan ti Panagsukisok ti Planetario a Siensia


text:
Malayo Terengganu
Ti Malayo Terengganu (Malayo: Bahasa Melayu Terengganu, Terengganu Malay: Base Tranung/Ganu) ket ti pagsasao a Malayano a naisasao idiay estado ti Terengganu, Malaysia kadagiti lugar ti igid ti baybay ti Terengganu aginggana iti agpaabagatan nga igid ti baybay ti Pahang ken Mersing, Johor ken agpadaya iti Is-isla Anamba, Indonesia iti Baybay Abagatan Tsina.
Dagiti nagibasaran[urnosen | urnosen ti taudan]
- ^ Hammarström, Harald; Forkel, Robert; Haspelmath, Martin, dagiti ed. (2017). "Malayo Terengganu". Glottolog 3.0 (iti Ingles). Jena, Alemania: Instituto para iti Ebolusionario nga Antropolohia ni Max Planck.
Dagiti akinruar a silpo[urnosen | urnosen ti taudan]
- Ensiklopedia Sejarah dan Kebudayaan Melayu, DBP Kementerian Pendidikan Malaysia
- Loghat Terengganu | Terengganu
- Simple ken Makaang-angay a Bahasa Malaysia – Pagsasao a Malayo Terengganu


text:
Ammoyo Kadi?
Pimmanaw kadi dagiti Kristiano iti Judea sakbay a nadadael ti Jerusalem idi 70 C.E.?
“Inton makitayo ti Jerusalem a nalikmut kadagiti nagkampo a buyot, iti kasta ammuenyo a ti pannakalangalangna immasidegen. Iti kasta dagidiay adda idiay Judea rugianda koma ti agkamang iti bambantay, ket dagidiay adda iti tengngana pumanawda koma.” (Lucas 21:20, 21) Dayta ti imbilin ni Jesus kadagiti adalanna maipapan iti dumteng a pannakadadael ti Jerusalem. Adda kadi pammaneknek nga impangag dagiti adalan ti pakdaar ni Jesus?
Pinullo a tawen kalpasan ti ipapatay ni Jesus, rimmaut ti buyot dagiti Romano iti Palestina nga indauluan ni Cestius Gallus tapno pasardengenna ti iyaalsa. Daytoy nga iraraut ket pinatalgedan ti Judio a historiador a ni Josephus ta nasaksianna dayta a pasamak. Ti dakkel a buyot dagiti Romano linikmutda idin ti Jerusalem ken kasla siguradon a maparmekda dayta. Pagammuan ta binilin ni Gallus ti buyotna nga agsanudda. Sigun iti historiador ti Kakristianuan a ni Eusebius, ginundawayan dagiti Kristiano a taga-Judea ti nagkamang idiay Pella, maysa a siudad iti kabambantayan ti Decapolis.
Sumagmamano a tawen kalpasanna, idi 70 C.E., nagsubli ti sabali a buyot dagiti Romano nga indauluan ni Heneral Tito ket rinautda ti Jerusalem. Iti daytoy a gundaway, intuloyda ti saan a naaramidan ni Cestius Gallus ket dinadaelda ti siudad. Ginasut a ribu ti saanen a nakaruar ken natay idiay Jerusalem.
Siasino ti “annak dagiti mammadto”?
Dagiti salaysay ti Biblia maipapan kada propeta Samuel, Elias, ken Eliseo tukoyenda dagiti lallaki nga “annak dagiti mammadto.” Kas pagarigan, idi a ni Eliseo dinutokanna ni Jehu nga agbalin nga ari ti Israel, imbaonna ti “maysa kadagiti annak dagiti mammadto,” a mangpulot ken Jehu.—2 Ar-ari 9:1-4.
Patien dagiti iskolar a dayta a termino ket tumukoy iti grupo dagiti tattao nga agnanaed ken agkakadua nga agtartrabaho imbes nga annak dagiti propeta. Sigun iti Journal of Biblical Literature, dagiti miembro daytoy a grupo ket nalabit indibidual a “nangipamaysa iti panagserbi ken Yahweh [Jehova] nga indauluan ti maysa a propeta . . . kas naespirituan nga amada.” (Idilig iti 2 Ar-ari 2:12) Kinapudnona, ti salaysay maipapan iti pannakapulot ni Jehu tukoyenna ti babaonen ni Eliseo kas “ti katulongan ti mammadto.”—2 Ar-ari 9:4.
Simple laeng ti panagbiag ti “annak dagiti mammadto.” Idi tiempo ni Eliseo, maysa kadagita a grupo ti nadakamat a nangbangon iti bukodda a pagnaedan ken nagusar iti binulod a wasay. (2 Ar-ari 6:1-5) Adda asawa ti dadduma kadakuada ta dinakamat ti maysa a reperensia ti maysa a balo “ti annak dagiti mammadto.” (2 Ar-ari 4:1) Nalawag nga inapresiar dagiti matalek nga Israelita ti annak dagiti propeta, ken iti maysa a salaysay, adda gundaway nga inikkanda ida iti taraon.—2 Ar-ari 4:38, 42.


text: 41 “Umimdengkayo a siuulimek kaniak, dakayo nga isla;+ ket dagiti met laeng nasional a bunggoy+ mapasublida koma ti bileg. Umadanida koma.+ Iti dayta a tiempo agsaoda koma. Umasidegtayo koma a sangsangkamaysa maipaay iti mismo a panangukom.+2 “Siasino ti nangibangon iti maysa manipud iti leleggakan ti init?+ Buyogen iti kinalinteg siasino ti nangayab kenkuana iti sakaananna, tapno ited iti sanguananna dagiti nasion, ken tapno isu papanen a mangparukma uray iti ar-ari?+ Siasino ti nagtultuloy a nangted kadakuada kas tapok iti kampilanna, iti kasta naipalaisda kas punget laeng ti garami babaen ti baina?+3 Siasino ti nangkamkamat kadakuada, sitatalna a naglaslasat kadagiti sakana iti dana a saanna a dimmalanan nga immay?4 Siasino ti aktibo+ idi ken nangaramid iti daytoy, nga ay-ayabanna dagiti kaputotan nanipud idi rugi?+“Siak, ni Jehova, Daydiay Umuna;+ ket kadagidiay kaudian siak met laeng daydi.”+5 Dagiti isla+ nakitada ket nangrugida nga agbuteng. Dagiti met laeng ungto ti daga nangrugida a nagpigerger.+ Immasidegda ket nagtultuloyda nga immay.6 Tinultulonganda tunggal maysa ti kaduana, ket ti maysa kunaenna iti kabsatna: “Bumilegka.”+7 Gapuna ti nasigo a trabahador pinappapigsana ti managobra iti metal;+ daydiay mangpalpalanas babaen ti pagpanday a martilio iti daydiay agmarmartilio iti pasnaan, a kunkunana maipapan iti panaglanang: “Naimbag dayta.” Kamaudiananna ti maysa inlansana dayta tapno saan a mapagdiwengdiweng.+8 “Ngem sika, O Israel, ti adipenko,+ sika, O Jacob, a pinilik,+ ti bin-i ni Abraham+ a gayyemko;+9 sika, nga iniggamak manipud kadagiti ungto ti daga,+ ken sika, nga inayabak uray manipud iti adayo a paspaset dayta.+ Ket iti kasta kinunak kenka, ‘Sika ti adipenko;+ pinilika,+ ket saanka a linaksid.+10 Dika agbuteng, ta addaak kenka.+ Dika agtalangkiaw, ta siak ti Diosmo.+ Patibkerenkanto.+ Pudno a tulongankanto.+ Pudno nga itultuloykanto nga iggaman a siiirut babaen ti bukodko a makannawan nga ima+ ti kinalinteg.’+11 “Adtoy! Amin dagidiay agpudpudot a bumusor kenka mabainandanto ken maipababada.+ Dagiti tattao a makirirriri kenka agbalindanto a kas awan ket mapukawdanto.+12 Birokemto ida, ngem saanmonto a masarakan ida, dagidiay tattao a makidangdangadang kenka.+ Agbalindanto a kas banag nga awan ken kas awan kapapay-anna,+ dagidiay tattao a makigubgubat kenka.13 Ta siak, ni Jehova a Diosmo, ig-iggamak ti makannawan nga imam,+ Daydiay agkunkuna kenka, ‘Dika agbuteng.+ Siak tulongankanto.’+14 “Dika agbuteng, sika igges+ a Jacob, dakayo a tattao ti Israel.+ Siak tulongankanto,” kuna ni Jehova, ti mismo a Manangsakam,+ Daydiay Santo ti Israel.15 “Adtoy! Inaramidka a pagirik a pasagad,+ maysa a baro nga alikamen a pagirik nga addaan kadagiti ngipen a dua ti tademna. Ibaddebaddekmonto dagiti bantay ket rumekem ida; ket dagiti turod aramidemto a kasla iti taep.+16 Itaepmonto+ ida, ket ti met laeng angin ipanawnanto ida,+ ket ti met laeng allawig ipalaisnanto ida iti nadumaduma a turong.+ Ket sika agrag-okanto ken Jehova.+ Iti Daydiay Santo ti Israel agpasindayagkanto maipapan iti bagim.”+17 “Dagidiay naparigatan ken dagidiay napanglaw agsapsapulda iti danum,+ ngem awan. Gapu iti waw+ nagmaga ti mismo a dilada.+ Siak, ni Jehova, sungbatakto ida.+ Siak, ti Dios ti Israel, saankonto a baybay-an ida.+18 Iti rabaw dagiti kalbo a turod manglukatakto kadagiti karayan, ket iti tengnga dagiti ginget a tanap, ub-ubbog.+ Dagiti let-ang pagbalinekto a naruno a ban-aw ti danum, ket ti daga nga awanan danum agbalin nga ub-ubbog ti danum.+19 Iti let-ang isaadkonto ti kayo a sedro, ti akasia ken ti arrayan ken ti kayo ti lana.+ Iti desierto a tanap ikabilkonto ti kayo a parwa, ti presno ken ti sipres nga aggigiddan;+20 tapno dagiti tattao makitada ken maammuanda ken ipangagda ken maaddaanda iti pannakatarus nga aggigiddan, a ti mismo nga ima ni Jehova inaramidna daytoy, ket Daydiay Santo ti Israel pinarsuana a mismo dayta.”+21 “Idatagyo ti pagsusupiatan a kasoyo,”+ kuna ni Jehova. “Iparangyo dagiti argumentoyo,”+ kuna ti Ari ni Jacob.+22 “Iparangyo ken ibagayo kadakami ti bambanag a mapasamak. Ti umuna a bambanag—no aniada—ibagayo, tapno maigaedmi ti pusomi ket maammuanmi ti masanguananda. Wenno ipangngegyo kadakami uray dagiti banag nga umay.+23 Ibagayo ti bambanag nga umay kalpasanna, tapno maammuanmi a didioskayo.+ Wen, rebbeng nga agaramidkayo iti naimbag wenno agaramidkayo iti dakes, tapno agtalangkiawkami ket makitami dayta a sangsangkagiddan.+24 Adtoy! Maysakayo a banag nga awan, ket ti gapuananyo awan kapapay-anna.+ Nakarimrimon a banag ti asinoman a mangpili kadakayo.+25 “Nangibangonak iti maysa manipud iti amianan, ket isu umayto.+ Manipud iti leleggakan ti init+ umawagto iti naganko. Ket isu umayto kadagiti diputado nga agtuturay a kasla isuda ket pila+ ken kas iti agdamdamili a mangipayatpayat iti nabasa a material.26 “Siasino ti nangibaga iti aniaman a banag manipud iti pangrugian, tapno maammuanmi, wenno manipud kadagiti tiempo iti napalabas, tapno kunaenmi koma, ‘Isu umiso’?+ Pudno nga awan ti mangibagbaga. Pudno nga awan ti mangipangpangngeg. Pudno nga awan ti dumdumngeg iti aniaman a sasaoyo.”+27 Adda maysa nga umuna, a kunkunana iti Sion: “Adtoy! Adtoydan!”+ ket iti Jerusalem mangipaayakto iti manangyeg iti naimbag a damag.+28 Ket kimmitkitaak, ket awan ti tao; ket manipud kadagitoy awan met ti mangipapaay idi iti pammatigmaan.+ Ket nagim-imtuodak kadakuada, tapno sumungbatda koma.29 Adtoy! Isuda amin ket banag nga awan. Dagiti aramidda ket awan kapapay-anna. Dagiti sinukog a ladawanda ket angin ken di agpaypayso.+


text:
Nueva Ecija
Ti Nueva Ecija ket maysa a probinsia iti Filipinas a masarakan iti rehion ti Tengnga a Luzon. Ti kapitoliona ket ti Siudad ti Palayan. Kabeddengna dagiti probinsia ti Bulacan, Pampanga, Tarlac, Pangasinan, Nueva Vizcaya, ken Aurora.
HeograpiaUrnosen
Ti Nueva Ecija ket nabingbingay kadagiti 5 a komponente a siudad ken dagiti 27 nga ili.
Dagiti siudadUrnosen
Dagiti iliUrnosen
Dagiti nagibasaranUrnosen
- ^ Dagiti daulo ti probinsia: Departamento iti Kaunegan ken Lokal a Gobierno, Siudad ti Quezon- Naala idi 06 Enero 2013
- ^ Pakaammo ti Senso ti Filipinas idi 2015 (iti Ingles) naala idi Hunio 10, 2016


text: 9 Ta impapusok amin daytoy, a sukimatek pay amin daytoy,+ a dagidiay nalinteg ken dagidiay masirib ken dagiti aramidda addada iti ima ti pudno a Dios.+ Saan nga ammo ti sangatauan uray ti ayat wenno ti gura nga adda aminen iti kasakbayanda.+2 Ti isuamin agpapada no maipapan iti adda iti isuamin.+ Adda maymaysa a pasamaken+ daydiay nalinteg+ ken daydiay nadangkes,+ daydiay naimbag ken daydiay nadalus ken daydiay narugit, ken daydiay agisaksakripisio ken daydiay saan nga agisaksakripisio. Daydiay naimbag ket kas met laeng iti managbasol;+ daydiay agsapsapata ket kas met laeng iti asinoman a mabuteng iti sinapataan a kari.+3 Daytoy ti makadidigra iti isuamin a naaramid iti baba ti init, nga, agsipud ta adda maymaysa a pasamaken ti isuamin,+ ti puso ti annak ti tattao napno met iti dakes;+ ket adda kinamauyong+ iti pusoda bayat ti panagbiagda, ket kalpasan dayta—agturongda kadagidiay natayen!+4 Ta no maipapan iti siasinoman a maitipon iti isuamin a sibibiag adda panagtalek, agsipud ta ti sibibiag nga aso+ nasaysayaat ngem iti natay a leon.+5 Ta dagiti sibibiag sipapanunotda a mataydanto;+ ngem no maipapan kadagiti natay, saanda a pulos sipapanunot iti aniaman,+ awananda metten a pulos kadagiti tangdan, agsipud ta ti pakalaglagipan kadakuada nalipatanen.+6 Kasta met, ti ayatda ken ti gurada ken ti imonda napukawen,+ ket agingga iti tiempo a di nakedngan awanandan iti bingay iti aniaman a banag a kasapulan a maaramid iti baba ti init.+7 Mapanka, kanem ti taraonmo buyogen ti panagrag-o ket inumem ti arakmo buyogen ti naimbag a puso,+ agsipud ta ti pudno a Dios nakasaraken iti ragsak kadagiti aramidmo.+8 Iti tunggal gundaway napudaw koma dagiti kawesmo,+ ket saan koma nga agkurang ti lana iti ulom.+9 Kitaem ti biag a kaduam ti asawa nga ay-ayatem+ iti amin nga al-aldaw ti ubbaw a biagmo nga Isu intedna kenka iti baba ti init, amin nga al-aldaw ti kinaubbawmo, ta dayta ti bingaymo iti biag+ ken iti napinget a panagtrabahom nga iti dayta agtartrabahoka a sipipinget iti baba ti init.10 Isuamin a masarakan ta imam nga aramiden, aramidem buyogen ti mismo a bilegmo,+ ta awan ti aramid wenno uray gakat wenno uray pannakaammo+ wenno uray sirib+ idiay Sheol,+ ti disso a papanam.+11 Nagsubliak a mangkita iti baba ti init a ti lumba awan kadagiti nasiglat,+ ti gubat awan met kadagidiay mannakabalin,+ ti taraon awan met kadagiti masirib,+ ti kinabaknang awan met kadagidiay mannakaawat,+ ti parabur awan met uray kadagidiay addaan pannakaammo;+ agsipud ta ti tiempo ken ti di mapakpakadaan a pasamak mapagteng kadakuada amin.+12 Ta ti tao+ saanna met nga ammo ti tiempona.+ Kas kadagiti ikan a maal-ala iti dakes nga iket,+ ken kas kadagiti tumatayab a matiltiliw iti silo,+ kasta ti pannakasilo ti annak ti tattao iti makadidigra a tiempo,+ inton giddato nga umapay dayta kadakuada.+13 Kasta met daytoy nakitak no maipapan iti sirib iti baba ti init—ket naindaklan dayta kaniak:14 Adda maysa a bassit a siudad, ket manmano ti tattao iti dayta; ket adda idi naindaklan nga ari nga immay iti dayta, ket pinalikmutanna ken nangibangon kadagiti dadakkel a salindeg maibusor iti dayta.+15 Ket iti dayta adda nasarakan a lalaki, marigrigat ngem masirib, ket dayta a tao inlisina ti siudad babaen ti siribna.+ Ngem awan ti tao a nakalagip iti dayta a marigrigat a lalaki.+16 Ket siak kinunak: “Ti sirib nasaysayaat ngem iti kinamannakabalin;+ nupay kasta ti sirib daydiay marigrigat maumsi, ket ti sasaona saan a maimdengan.”+17 Ti sasao dagidiay masirib buyogen ti kinaulimek ad-adda a mangngegan+ ngem iti ikkis ti maysa nga agturturay iti tengnga dagiti maag nga umili.+18 Ti sirib nasaysayaat ngem iti ramramit a pakirupak, ket ti maysa laeng a managbasol madadaelna ti adu nga imbag.+


text:
Dagiti Nagkaykaysa nga Emirato nga Arabo
Darsen a mapan iti pagdaliasatan Darsen a mapan agbiruk
Katkategoria:
- Dagiti Nagkaykaysa nga Emirato nga Arabo
- Arabo a Panagkaykaysa
- Dagiti estado a kameng ti Liga ti Arabo
- Peninsula Arabiano
- Dagiti pagilian ken teritorio nga agsasao ti Arabiko
- Dagiti pederal a pagilian
- Dagiti estado a kameng ti Konsilo a Pagtitinnulongan para kadagiti Arabo nga Estado ti Golpo
- Dagiti pagilian ti Tengnga a Daya
- Dagiti estado a kameng ti GPAP
- Dagiti estado a kameng ti Organisasion ti Islamiko a Pagtitinnulongan
- Dagiti pagilian ti Golpo Persiano
- Dagiti pagilian ti Akinlaud nga Asia
- Dagiti estado ken teritorio a nabangon idi 1971
- Akinlaud nga Asia
- Dagiti estado a kameng ti Nagkaykaysa a Pagpagilian


text:
Thomas A. Hendricks
Ni Thomas Andrews Hendricks (Septiembre 7, 1819 – Nobiembre 25, 1885)[1] ket maysa idi nga Amerikano a politiko a nagserbi a kas maysa a Pannakabagi ken maysa a Senador manipud idiay Indiana, ti maika-16 a Gobernador iti Indiana (1873–1877), ken ti maika-21 a Bise Presidente iti Estados Unidos (1885). Ti immuna a Demokratiko a gobernador a nabutosan idiay Akin-amianan nga Estados Unidos kalpasan ti Sibil a Gubat ti Amerikano, ken nagsalsalabnik ti Demokratiko a puesto idiay Senado ido panawen ti gubat, ni Hendricks ket napardas a dimakkel ti kadayegna kadagiti nailian apartido. Kalpasan ti dua a napaay a panagpadasna ti panagabakk ti opisina ti gobernador, ti terminona ket namarkaan babaen ti Derraaw iti 1873, a daytoy ket nangsagepsep kadagiti kaaduan nga enerhiana. Isu ket sinuppiaten ti babaen ti napigsa a kaaduan dagiti Republikano idiay Sapasap nga Asemblia ti Indiana, ken saan a nakatignay kadagiti aniaman a naisangsangayan a lehislasion. Ni Hendricks ket isu idi ti napaay a kanditato para iti Bise Presidente ti Demokratiko nga etiketa ni Samuel Tilden iti kontrobersial a panagbutos ti presidente idi 1876. Urayno ti napaay a salunatna, isu ket nangawat ti nominasion ti partidona tapno agtaray para iti Bise presidente ti panagbutos idi 1884 a kas ti kumadduaan a tumarayan ni Grover Cleveland, ken nagserbi iti dayta nga opisina aginggana ti ipupusayna kalpasan ti walo a bulan.
Dagiti nagibasaran[urnosen | urnosen ti taudan]
- ^ a b "Biograpia ni Thomas A Hendricks". HendricksMn.com. Naala idi 2007-01-04.
Dagiti akinruar a silpo[urnosen | urnosen ti taudan]
Midia a mainaig kenni Kategoria:Thomas Hendricks iti Wikimedia Commons


text:
Cadiz, Negros Occidental
Ti Siudad ti Cadiz ket maysa a maika-2 a klase a siudad iti probinsia ti Negros Occidental iti Filipinas.
Dagiti baranggay[urnosen | urnosen ti taudan]
Ti Siudad ti Cadiz ket nabingbingay a politikal kadagiti 22 a barbaranggay.[2]
- Andreas Bonifacio (Cadiz)
- Banquerohan
- Baranggay 1 Pob. (Zone 1)
- Baranggay 2 Pob. (Zone 2)
- Baranggay 3 Pob. (Zone 3)
- Baranggay 4 Pob. (Zone 4)
- Baranggay 5 Pob. (Zone 5)
- Baranggay 6 Pob. (Zone 6)
- Burgos (Cadiz)
- Cabahug
- Cadiz Viejo
- Caduha-an
- Celestino Villacin
- Daga
- V. F. Gustilo
- Jerusalem (Cadiz)
- Luna
- Mabini
- Magsaysay (Cadiz)
- Sicaba
- Tiglawigan
- Tinampa-an
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Negros Occidental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Negros Occidental". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Nailian a Parke dagiti Ubbog ti Fuyot
Ti Nailian a Parke dagiti Ubbog ti Fuyot ket nasalakniban a lugar iti Filipinas a mabirukan kadagiti bakras ti bantay ti Baranggay Santa Victoria idiay Ilagan, Isabela 405 a kilometro iti amianan a daya manipud iti Manila. Ti parke ket aglaon pay iti Santuario ti Ilagan, ket 819 nga ektaria iti kalawa[2] ken gay-atenna ti asideg nga ili ti Tumauini iti Tanap ti Cagayan. Daytoy ket nabangon idi 1938 babaen ti Proklamasion Blng. 327.
Ti parke ket nadayeg a papanan dagiti magmagna, dagiti agkalkalay-at iti bantay, dagiti agkuebkueba ken dagiti agbuybuya iti billit nga um-umay nga agsuksukimat kadagiti dalanna iti bantay, dagiti kueba, dagiti naisalsalumina a pormasion ti bato ken dakkel a kulungan ti billit. Iti kaarruba ti parke ket ti dakdakkel a Masna a Parke ti Akin-amianan a Sierra Madre nga aglaon kadagiti ad-adu pay a biag ti kaatapan. Ti Dissuor ti Pinzal ket sabali pay pagpasiaran ken mangited iti paginanaan dagiti agbisbisita manipud kadagiti adu a masna nga ubbog ti bantay ti parke.
Pagliwliwaan[urnosen | urnosen ti taudan]
Ti Santuario ti Ilagan ket makaited pay kadagiti sumaganad a pagpasiaran dagiti agbisbisita: ti bassit-zoo, parke ti kulibangbang, waig ti masna nga ubbog ken dagiti pagluganan nga ATV. Iti las-ud ti rambakan ti maika-326 a tawen ti pannakapndar nga anibersario ti Ilagan idi napalabas a Mayo 2012, ti gobierno ket nanglukat iti 350-metro a Zipline iti uneg ti parke. Ti Kangrunaan a Kueba ti parke, Kueba Altar ken Kueba Adbentura ket makaited pay kadagiti panagsukimat a panagpasiar dagiti agbisbisita.
Ti Santuario ti Ilagan ket agsingirda ti bayad iti ₱50, ken mairaman amin ti panagusar iti paglanguyan.[3]
Dagiti nagibasaran[urnosen | urnosen ti taudan]
- ^ "Technical Bulletin 2013-01". Departamento ti Enbironmento ken dagiti Masna a Rekurso – Nasalakniban a Luglugar ken Opisina ti Kaatapan. Naala idi 29 Agosto 2013.
- ^ "Rehion 2 – Nasalakniban a Luglugar". Departamento ti Enbironmento ken dagiti Masna a Rekurso – Nasalakniban a Luglugar ken Opisina ti Kaatapan. Naala idi 18 Hunio 2012.
- ^ "Santuario ti Ilagan:Natakuatan a Katutubo". CagayanValley.com. Naala idi 29 Agosto 2013.


text:
Gutalac, Zamboanga del Norte
Ti Gutalac ket maysa a maika-2 a klase nga ili iti probinsia ti Zamboanga del Norte iti Filipinas.
Dagiti baranggay[urnosen | urnosen ti taudan]
Ti Gutalac ket nabennebenneg iti 33 a barbaranggay.[2]
- Bacong
- Bagong Silang
- Banganon
- Bayanihan
- Buenavista
- Canupong
- Cocob
- Datagan
- Imelda
- Immaculada Concepcion
- La Libertad
- Loay
- Lower Lux
- Lux
- Malian
- Mamawan
- Map
- Matunoy
- New Dapitan
- Panganuran
- Pitawe
- Pitogo
- Poblacion (Gutalac)
- Salvador
- San Isidro
- San Juan
- San Roque
- San Vicente
- Santo Niño
- Sas
- Sibalic
- Tipan
- Upper Gutalac
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Zamboanga del Norte". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 30 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Zamboanga del Norte". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti akinruar a silpo[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text: 10 Ket intuloyko ti kumita, ket, adtoy! iti rabaw ti tangatang+ nga adda iti ngatuen ti ulo dagiti kerubin adda maysa a banag a kasla bato a safiro,+ kas iti langa nga umasping iti maysa a trono,+ nga agparang iti ngatuenda.2 Ket kinunana iti lalaki a sikakawes iti lienso,+ kinunana a mismo: “Sumrekka iti baet ti pilpilid,+ iti baba dagiti kerubin, ket dagiti lukong ti dua nga imam punnuem kadagiti beggang+ ti apuy manipud iti baet dagiti kerubin ket ipuruakmo ida iti siudad.”+ Gapuna isu simrek a kitkitaek.3 Ket dagiti kerubin sitatakderda iti makannawan ti balay idi simrek ti lalaki, ket ti ulep pumpunnuenna idi ti makin-uneg a paraangan.+4 Ket ti dayag ni Jehova+ nagpangato manipud kadagiti kerubin nga agturong iti arsadanan ti balay, ket ti balay nagin-inut a napno iti ulep,+ ket ti met laeng paraangan napno iti kinaraniag ti dayag ni Jehova.5 Ket ti met laeng uni ti paypayak dagiti kerubin+ nangngegan agingga iti makinruar a paraangan, kas iti timek ti Dios a Mannakabalin-amin no isu agsao.+6 Ket naaramid, idi binilinna ti lalaki a sikakawes iti lienso, a kunkunana: “Mangalaka iti apuy manipud baet ti pilpilid, manipud baet dagiti kerubin,” nga isu simrek ket nagtakder iti abay ti pilid.7 Idin inyunnat ti kerubin ti imana manipud baet dagiti kerubin nga inggaw-at iti apuy+ nga adda iti baet dagiti kerubin+ ket inawitna ket inkabilna kadagiti lukong ti im-ima daydiay sikakawes iti lienso,+ nga itan innalana dayta ket rimmuar.8 Ket nakita nga addaan dagiti kerubin iti ladawan ti ima ti naindagaan a tao iti baba dagiti payakda.+9 Ket intuloyko ti kumita, ket, adtoy! adda uppat a pilid iti abay dagiti kerubin, maysa a pilid iti abay ti maysa a kerubin ken maysa a pilid iti abay ti sabali pay a kerubin,+ ket ti langa dagiti pilid kasla iti rangrang ti bato a krisolito.10 Ket no maipapan iti langada, isuda nga uppat agkakaaspingda, kasla no ti maysa a pilid adda iti tengnga ti maysa a pilid.+11 No mapanda, mapanda iti uppat a sikiganda. Saanda nga agbaliw iti turong no mapanda, agsipud ta iti lugar a sanguen ti ulo, mapanda a sumurot iti dayta. Saanda nga agbaliw iti turong no mapanda.+12 Ket ti isuamin a lasagda ken dagiti bukotda ken dagiti imada ken dagiti payakda ken dagiti pilid napnoda kadagiti mata iti intero nga aglikmut.+ Isuda nga uppat adda dagiti pilidda.13 No maipapan kadagiti pilid, kadakuada naipukkaw kadagiti lapayagko, “O pilpilid!”14 Ket tunggal maysa addaan iti uppat a rupa.+ Ti umuna a rupa isu ti rupa ti kerubin, ket ti maikadua a rupa isu ti rupa ti naindagaan a tao,+ ket ti maikatlo isu ti rupa ti maysa a leon, ket ti maikapat isu ti rupa ti maysa nga agila.+15 Ket agpangato dagiti kerubin+—dayta met laeng ti sibibiag a parsua a nakitak iti karayan Kebar+—16 ket idi napan dagiti kerubin, mapan dagiti pilid iti sibayda;+ ket idi intag-ay dagiti kerubin ti paypayakda tapno ngumatoda iti ngatuen ti daga, saan nga agbaliw ti turong dagiti pilid, uray isuda, manipud iti sibayda.+17 Idi nagtakder a siiintek dagitoy, isuda agtakderda a siiintek; ket idi nagpangato dagitoy,+ isuda agpangatoda a maikuyog kadakuada, ta ti espiritu ti sibibiag a parsua adda kadagita.+18 Ket ti dayag+ ni Jehova rimmuar manipud ngatuen ti arsadanan ti balay ket nagintek iti ngatuen dagiti kerubin.+19 Ket dagiti kerubin intag-ayda itan dagiti payakda ket nagpangatoda manipud iti daga+ iti imatangko. Idi napanda, dagiti met pilid addada iti arpadda; ket nangrugida a nagtakder iti makindaya a pagserkan ti ruangan ti balay ni Jehova, ket ti dayag ti Dios ti Israel adda idi iti rabawda, manipud iti ngato.20 Daytoy ti sibibiag a parsua+ a nakitak iti baba ti Dios ti Israel idiay karayan Kebar,+ iti kasta naammuak a kerubinda.21 No maipapan iti uppat, tunggal maysa addaan iti uppat a rupa+ ket tunggal maysa addaan iti uppat a payak, ket ti kaasping dagiti ima ti naindagaan a tao adda idi iti baba dagiti payakda.22 Ket no maipapan iti kaasping dagiti rupada, isuda dagiti rupa a ti langada nakitak iti igid ti karayan Kebar, dagidiay a mismo.+ Mapanda tunggal maysa nga agtartarus iti sanguanan.+


text:
SUHETO ITI AKKUB
Panagpatingga ti Kinaranggas iti Pagtaengan
Eksena 1: Simmarungkar dagiti nagannak ni Isabel. * Iti dayta a rabii, naragsak ti pannakiinnestoriada iti anakda ken ni lakayna. Maipagpannakkel ti asinoman a nagannak ti kasta a manugang. Nakasingsingpet ngamin iti anakda.
Eksena 2: Makapungtot unay ni Frank. Ipeksana manen dayta iti nakairuamanna a pamay-an—tungpaen, kugtaran, pungoten, wenno itugtogna ti ulo ni baketna iti diding.
NALABIT maklaatka no maammuam a maymaysa a pagassawaan ti tuktukoyen ti dua nga eksena.
Kas iti adu nga agar-aramid iti kinaranggas iti pagtaengan, ammo ni Frank ti agpammarang a “nasingpet” no adda sabali a makakitkita wenno no adda dagiti katuganganna. Ngem no duduadan ken baketna, nakarangranggas ni Frank.
Adu a lallaki a kas ken Frank ti dimmakkel iti naranggas a pamilia. Inton adultodan, ipagarupda nga umiso wenno normal pay ketdi ti kababalinda. Ngem saan a pulos a normal ti kinaranggas iti pagtaengan isu a masuron ti kaaduan no maammuanda a kabkabilen ti maysa a lalaki ni baketna.
Nupay kasta, makapadanag ta gagangayen ti kinaranggas iti pagtaengan. Kas pagarigan, ipakita ti maysa a surbey iti United States nga iti maysa nga aldaw, adda average a nasurok a 16 nga awag iti kada minuto ti maikonekta kadagiti hotlines iti intero a pagilian para kadagiti biktima ti kinaranggas iti pagtaengan. Ti kinaranggas iti pagtaengan ket problema iti intero a lubong aniaman ti kultura, kabibiag, ken kasasaad iti kagimongan. Gapu ta adu ti di agpulong, sigurado a nakarkaro pay ti kasasaad ngem ti ipakita dagiti estadistika. *
Gapu kadagiti damag maipapan iti kinaranggas iti pagtaengan, maisaludsod ti adu: Kasano a mairusok ti maysa a lalaki a maltratuen ti asinoman—nangruna ti asawana? Matulongan pay kadi nga agbalbaliw dagiti lallaki a mangkabkabil iti assawada?
Mamati dagiti Saksi ni Jehova, ti mangipabpablaak iti daytoy a magasin, a makatulong ti praktikal a balakad ti Biblia tapno mabalbaliwan dagiti naranggas nga assawa ti kababalinda. Nalaka kadi dayta a panagbalbaliw? Saan. Posible kadi dayta? Wen! Adu a dati a naranggas ti natulonganen ti pannursuro ti Biblia a nagbalin a naasi ken managraem. (Colosas 3:8-10) Usigem ti kapadasan da Troy ken Valerie.
Komusta ti relasionyo idi damo?
Valerie: Idi rabii a nagtulagkamin nga agkasar, tinungpanak ni Troy iti kasta unay nga uray la a limmitem ti rupak iti makalawas. Napalaus ti panagpadispensarna ket nagkari a dinanton ul-uliten. Iti simmaganad a tawtawen, namin-adu a nangngegko dagita a sasao.
Troy: Uray ania ti mamagpungtot kaniak—kas pagarigan, no naladaw ti taraon. Naminsan, pinang-orko ni Valerie iti paltog. Iti sabali a gundaway, kasta unay ti panangkabkabilko kenkuana agingga nga impagarupko a napataykon. Kalpasanna, binutbutengko a patayek ti anakmi a lalaki bayat a nakatutok ti kutsilio iti tengngedna.
Valerie: Kanayon a mabutbutengak. No dadduma, masapul a pumanawak iti balaymi agingga nga agkalma ni Troy. Nupay kasta, narigrigat nga ibturan ti natadem a dilana ngem ti panangkabkabilna kaniak.
Sigud kadin a naranggaska, Troy?
Troy: Wen, manipud pay idi ubingak. Dimmakkelak iti naranggas a pamilia. Kanayon a kabkabilen ni Tatang ni Nanang iti sangomi nga agkakabsat. Kalpasan a pimmanaw ni Tatang, nakikabbalay ni Nanang iti sabali a lalaki a nangkabkabil met kenkuana. Rinamesna pay ni manangko—ken uray siak. Dayta ti nakaibaludanna. Siempre, ammok a diak mabalin a pagpambar dagita iti kinaranggasko.
Valerie, apay a dika nakisina ken Troy?
Valerie: Mabutengak ngamin. Napanunotko: ‘Kasanon no birokennak sa patayennak wenno dagiti nagannakko? Kasanon no ipulongko ket kumaro ti situasion?’
Kaano a nagbalbaliw ti kasasaadyo?
Troy: Nakipagadal iti Biblia ni baketko kadagiti Saksi ni Jehova. Idi damo, agimonak kadagiti kabbaro a gagayyemna ket napanunotko a masapul a salaknibak manipud iti daytoy karkarna a “sekta.” Isu nga ad-adda nga immuyongak, saan la a ken Valerie, uray pay kadagiti Saksi. Ngem maysa nga aldaw, ti 4 ti tawenna nga anakmi a ni Daniel nga adda kissiwna ket naospital iti dandani 3 a lawas. Bayat dayta a tiempo, nagdakkel ti naitulong kadakami dagiti Saksi ni Jehova—inaywananda pay ketdi ti 6 ti tawenna nga anakmi a ni Desiree. Kalpasan a nagtrabaho iti agpatnag, maysa a Saksi ti nagmalmalem a nangbantay ken Daniel tapno makaturog bassit ni Valerie. Natukayak unay iti kinaimbag dagiti Saksi—dagidiay trinatok iti di umiso. Naamirisko nga isuda ti makapudno a Kristiano isu a nagpayadalak met iti Biblia kadakuada. Naammuak no kasano ti rumbeng ken di rumbeng a panangtrato ti maysa a lalaki iti asawana. Namimpinsan nga inwaksikon ti naranggas ken abusado a kababalinko. Idi agangay, nagbalinak a maysa kadagiti Saksi ni Jehova.
Ania dagiti prinsipio iti Biblia a nakatulong kenka nga agbalbaliw?
Troy: Nagadu. Iti 1 Pedro 3:7, kuna ti Biblia a masapul nga ipakitaak ni baketko iti “dayaw.” Iparegta ti Galacia 5:23 ti “kinaalumamay” ken “panagteppel.” Kondenaren ti Efeso 4:31 ti “nabassawang a panagsasao.” Kuna ti Hebreo 4:13 nga ‘amin a bambanag ket sipapanayag’ iti Dios. No kasta, makitkita ti Dios ti ar-aramidek uray no saan a makitkita ti dadduma. Naammuak met a masapul a sukatak dagiti pakikadkaduaak gapu ta “dagiti dakes a pannakitimpuyog dadaelenda dagiti makagunggona nga ugali.” (1 Corinto 15:33) Iparparegta ngamin dagiti dati a gagayyemko ti panagbalin a naranggas. Para kadakuada, rumbeng laeng a makabil ti maysa a babai tapno agpasakup.
Komusta itan ti relasionyo nga agassawa?
Valerie: Duapulo ket lima a tawenen sipud idi nagbalin ni Troy a Saksi ni Jehova. Manipud idin, talaga a nadungngo, naasi, ken nakonsideraren kaniak.
Troy: Diak maibabawin dagiti dakes nga impalak-amko iti pamiliak, ken saan a pulos maikari ni baketko kadagiti panangmaltratok idi. Ngem segseggaak ti kaitungpalan ti Isaias 65:17 inton daytoy nasaem a pakasaritaan ket dinton sumken iti lagipmi.
Ania ti maibalakadyo kadagiti pamilia a biktima iti kinaranggas iti pagtaengan?
Troy: No naulpitka iti pamiliam, iti pisikal wenno iti panagsasaom, admitirem a kasapulam ti tulong isu nga agpatulongka. Nagadu ti makatulong. Para kaniak, ti panagpayadalko iti Biblia kadagiti Saksi ni Jehova ken pannakitimpuyogko kadakuada ti nakatulong kaniak tapno maisardengko ti nayugalik a naranggas a pagannayasak.
Valerie: Dimo dagus idilig ti situasionmo iti sabali wenno suroten ti balakad dagidiay mangipagarup nga ammoda ti kasayaatan para kenka. Saan man nga agpapada ti pagbanagan ti amin, maragsakanak ta diak pinanawan ni lakayko yantangay nasayaaten ti relasionmi ita.
PANAGPATINGGA TI KINARANGGAS ITI PAGTAENGAN
Kuna ti Biblia: “Amin a Kasuratan impaltiing ti Dios ken makagunggona iti panangisuro, iti panangtubngar, iti panangpalinteg iti bambanag.” (2 Timoteo 3:16) Kas ken Troy a makinkapadasan iti nadakamat iti ngato, adu nga abusado nga assawa ti nangyaplikar iti balakad ti Biblia isu a nabalbaliwanda ti panagpampanunot ken konduktada.
Kayatmo kadi a maammuan ti ad-adu pay no kasano a makatulong ti Biblia iti panagasawa? Para iti ad-adu pay nga impormasion, kontakem dagiti Saksi ni Jehova iti lugaryo, wenno mapanka iti www.jw.org/ilo.
^ par. 3 Nabaliwan ti dadduma a nagan iti daytoy nga artikulo.
^ par. 8 Agpayso met ketdi nga adu a lallaki ti kabkabilen ti babbai. Ngem kaaduan kadagiti naipulong a kinaranggas iti pagtaengan ket inaramid dagiti lallaki.


text:
Umadanika iti Dios
Adda Kadi ti Naganmo iti ‘Libro ti Dios a Pakalaglagipan’?
AMMO kadi ni Jehova ti panangikagumaan dagiti adipenna a mangay-ayo kenkuana? Wen! Ngem saan laeng a dagiti nadiosan nga ar-aramid ken sasao a pakaidayawanna ti makitana, no di ket uray no pampanunoten ken ap-apresiarentayo ti maipapan kenkuana. Saan laeng a dayta, dinto pulos lipaten ni Jehova ti ilina ken ti inaramidda. Kasanotayo nga ammo? Masarakan ti sungbat kadagiti sasao nga inlanad ni propeta Malakias.—Basaem ti Malakias 3:16.
Idi maikalima a siglo B.C.E., idi nagipadto ni Malakias, dakesen ti naespirituan ken moral a kasasaad ti Israel. Binaybay-an ti papadi ti annongenda ken nagaramiden dagiti tattao iti panagsalamangka, pannakikamalala, ken panagkusit. (Malakias 2:8; 3:5) Ngem iti laksid dagita a kinadakes, adda dagiti Israelita a nagtalinaed a matalek. Ania ti ar-aramidenda?
“Nagsao iti maysa ken maysa dagidiay agbuteng ken Jehova,” kuna ni Malakias. Ti panagbuteng iti Dios ket maysa a nagsayaat a galad. Dineskribir ditoy ni Malakias dagiti Israelita nga addaan nauneg a panagraem ken umiso a panagbuteng a mapagura ti Dios. Paliiwenyo ta “nagsao iti maysa ken maysa” dagidiay agbuteng iti Dios. Nagtataripnongda tapno agsaoda iti naimbag maipapan ken Jehova ken paregtaenda ti maysa ken maysa, tapno dida maupay wenno maimpluensiaan iti dakes nga ar-aramid iti aglawlawda.
Impakita dagiti matalek nga Israelita ti nauneg a panagraemda ken Jehova iti sabali pay a napateg a pamay-an: ‘Pampanunotenda ti naganna.’ Kuna ti sabali a patarus “raraemenda ti Naganna.” Dagidiay agbuteng iti Dios dayawenda ni Jehova uray iti pampanunotda. Iti pusoda, apresiaren ken pampanunotenda ni Jehova ken ti naindaklan a naganna. Ammo kadi ni Jehova ti ar-aramidenda?
Kuna ni Malakias: “Ni Jehova nangipangpangag ken immim-imdeng.” Manipud langit, arigna allingagen ni Jehova ken denggenna ti amin a sao a nagsasaritaan dagiti adipenna a pangidayaw kenkuana. Ammona met ti adda iti panunotda. (Salmo 94:11) Ngem saanna laeng nga ammo ti naimbag a sasao ken pampanunotenda.
“Maysa a libro a pakalaglagipan nangrugi a masuratan iti sanguananna,” kuna ni Malakias. Dayta a libro ti nakailanadan ti amin a naaramidan dagidiay simamatalek a nagserbi ken Jehova. Paliiwenyo ta naawagan dayta iti “libro a pakalaglagipan.” * Ipakita dayta a dinto pulos lipaten ni Jehova dagiti matalek nga adipenna ken amin dagiti naaramidanda a mangidayaw kenkuana—amin a naimbag nga aramid, sao, ken pampanunot. Ngem adda pay rason no apay a laglagipen ida ti Dios. Inkarina a gunggonaanna iti biag nga agnanayon dagidiay permanente a nailanad ti naganda iti librona a pakalaglagipan. *—Salmo 37:29.
Makaparagsak a maammuan a napateg ken Jehova ti amin nga aramidentayo nga agdayaw iti pamay-an nga anamonganna! Ti sasao iti Malakias 3:16 ti mangtignay kadatayo a mangusig iti relasiontayo kenkuana. Nasayaat nga isaludsodtayo, “Adda kadi ti naganko iti ‘libro ti Dios a pakalaglagipan’?” Sigurado dayta no inaldaw nga aramidentayo ti amin a kabaelantayo nga agtignay, agsao, ken agpanunot iti wagas a kayat ni Jehova a lagipen.
Singasing a Basaen iti Biblia iti Disiembre:
^ par. 8 Ti Hebreo a sao para iti “pakalaglagipan” ket saan laeng a basta pananglagip. Mabalin nga ipasimudaagna pay ti panagtignay para iti tao a laglagipenna.
^ par. 8 Para iti ad-adu pay nga impormasion maipapan iti kari ti Dios a biag nga agnanayon, kitaem ti kapitulo 3 iti libro nga Ania a Talaga ti Isursuro ti Biblia? nga impablaak dagiti Saksi ni Jehova.


text:
PASET 5
Pannakakayaw Idiay Babilonia Inggana ti Panangbangon Manen ti Bakud ti Jerusalem
Bayat ti kaaddada idiay Babilonia, adut’ nakasuotan dagiti Israelitas iti pammatida. Ni Sidrac, Misac ken Abdenago ti naipalladawda iti umapapuy nga urno, ngem inruar ida ti Dios a sibibiag. Kalpasanna, ni Daniel ti naipalladaw met iti rukib dagiti leon, ngem isu met ti sinalakniban ti Dios.
Iti kamaudiananna, ti ari ti Persia a ni Ciro winayawayaanna dagiti Israelitas. Nagsublida idiay ilida kalpasan la unay ti 70 a tawen a pannakakayawda. Dagdagus, rinugianda a bangonen ti templo ni Jehova. Nupay kasta, gaput’ panangsinga dagiti kabusorda, sa la nalpas daytoy a trabaho agarup 22 a tawtawen iti kamaudianna.
Sumaganad, maammuantay ti panagsubli ni Esdras idiay Jerusalem a mangpapintas iti templo, 47 a tawen kalpasan a makompleto. Sa, 13 a tawtawen kamaudiananna, timmulong ni Nehemias a mangbangon kadagiti bakud ti Jerusalem a nadadael. Ti Paset SINKO saklawenna ti 152 a tawtawen ti historia agingga iti daytoy.
ITI DAYTOY A SEKSION
ESTORIA 77
Saanda nga Agruknoy
Isalakan ngata ti Dios dagitoy tallo a natulnog nga agtutubo?
ESTORIA 78
Surat ti Ima iti Diding
Imbaga ni propeta Daniel ti kaipapanan ti uppat a misterioso a sasao.
ESTORIA 79
Ni Daniel Idiay Rukib Dagiti Leon
Nasentensiaan ni Daniel a matay. Maliklikanna ngata dayta?
ESTORIA 80
Pinanawanda ti Babilonia
Adda maysa a padto a tinungpal ni Ari Ciro idi nasakupna ti Babilonia ket ita, adda manen maysa a padto a tungpalenna.
ESTORIA 81
Talek iti Tulong ti Dios
Sinukir dagiti Israelita ti linteg ti tao tapno makapagtulnogda iti Dios. Bendisionan ngata ti Dios ida?
ESTORIA 82
Ni Mardokeo ken Ester
Napintas ni Reyna Vasti, ngem sinuktan ni Ari Ahasuero isuna kas reyna. Ni Ester ti insukatna kas ti baro a reynana. Apay?
ESTORIA 83
Dagiti Bakud ti Jerusalem
Bayat nga agibangbangon dagiti trabahador, masapul a nakasagana latta dagiti espada ken gayangda iti aldaw ken rabii.


text:
INTERBIU | IRÈNE HOF LAURENCEAU
Ilawlawag ti Maysa nga Orthopedic Surgeon No Apay a Mamati iti Dios
Ni Dr. Irène Hof Laurenceau iti Switzerland ket maysa a siruhano nga espesialista ti tultulang, susuop, ken pennet. Adda idi tiempo a pagduaduaanna no adda Dios. Ngem sumagmamano a tawen kalpasanna, nakombinsir nga adda Dios a Namarsua iti biag. Ininterbiu ti Agriingkayo! maipapan iti trabahona ken no apay a mamati iti Dios.
Apay a nagbalinka nga interesado iti siensia?
Idi ubingak, pagay-ayatko ti nakaparsuaan. Dimmakkelak iti Richterswil, maysa a napintas a lugar iti Switzerland iti igid ti Lake Zurich. No dadduma, ipasiardak dagiti nagannak ken kakabsatko ken isuroda kaniak ti maipapan kadagiti parsua ken mula a malabsanmi.
Apay nga inadalmo no kasano nga operaen dagiti tultulang, susuop, ken pennet?
Apagbiit a nagtrabaho idi ni tatangko kas attendant iti operating room iti maysa nga ospital iti lugarmi. Nakagangganaygay a mangestoria maipapan kadagiti nakitana a panagopera sadiay isu a rimmayray ti interesko ket nagbalinak a siruhano idi agangay. Nagbalinak nga espesialista iti panagopera kadagiti tultulang, susuop, ken pennet gapu ta iti daytoy a propesion, magustuak ti agpanunot a kas iti inheniero tapno matarimaan dagita a paset ti bagi a mamagkuti kadatayo.
Kangrunaan iti amin, maragsakanak a makakita iti isasayaat ti salun-at dagiti pasientek. Talaga a magustuak ti makilangen iti tattao.
Apay a pagduaduaam idi ti kaadda ti Dios?
Nangrugi ti panagduaduak idi tin-edyerak. Dua ti kangrunaan a makagapu. Umuna, natakuatak nga immoral ti dadduma a mangisursuro iti relihion iti simbaan isu a nariribukanak unay. Maikadua, dadduma kadagiti mannursurok iti biology ket mamati iti ebolusion—maysa a pannursuro nga inakseptarko nangruna idi ages-eskuelaakon iti unibersidad.
Apay a namatika iti ebolusion?
Pinatik ngamin dagiti propesorko. Impagarupko met a ti panagpapada ti estruktura ti bagi ti dadduma a kita ti animal ti mangipakita a maymaysa ti nagtaudanda ken mangpaneknek iti teoria a ti panagbalbaliw ti pakabuklan dagiti natawid a gene (mutation) ket agresulta iti itataud dagiti baro a kita ti animal.
Ngem apay a nagbalbaliw ti kapanunotam?
Adda gayyemko a nangawis kaniak a tumabuno iti gimong dagiti Saksi ni Jehova. Bilibak ta mannakigayyem dagidi adda sadiay ken makaisuro dagiti palawag. Kalpasanna, sinarungkarannak ti maysa a nasingpet a babai iti dayta a kongregasion. Dinamagko kenkuana no kasano a masiertok nga umiso ti Biblia.
Impakitana kaniak dagiti padto ti Biblia maipapan iti adu a pasamak a matungtungpalen iti kaaldawantayo. Ti maysa a pagarigan ket ti padto ni Jesus a pagilasinan ti maudi nga al-aldaw ti agdama a lubong: gubat iti nadumaduma a nasion, “dadakkel a ginggined,” ken nasaknap nga ‘angol ken kinakirang ti taraon.’ * Dinakamatna met dagiti padto maipapan iti nariribuk a kagimongan ken ikakaro ti kinaagum ken dadduma a kinadakes a makitkitatayo ita. * Di nagbayag, rinugiakon ti napasnek a panagadalko iti Biblia ket idi agangay, naamirisko a kanayon a pumayso dagiti padtona. Inusigko met ti panangmatmatko maipapan iti nagtaudan iti biag.
Nakatulong kadi ti panagsirarakmo iti medisina tapno makombinsirka nga adda nagtaudan ti biag?
Wen. Idi rinugiak nga adalen ti Biblia, madama ti panagsirarakko maipapan iti panagopera iti tumeng. Idi maudi a paset ti 1960’s, nalawlawagen ti pannakaawat dagiti sientista iti komplikado a mekanismo ti tumeng. Natakuatanda a saan la nga agpilko ti tumengtayo iti maymaysa a direksion a kas iti bisagra no di ket agpuligos ken aguyas tapno makapagna, makasala, maka-skate, ken adu pay ti maaramidtayo.
Agarup 40 a tawenen nga ikagkagumaan dagiti managsirarak ti mangdisenio iti artipisial a tumeng. Ngem narigat a tuladen ti tumeng ti tao yantangay komplikado dayta. No idilig met iti tumengtayo, saan unay nga agpaut dagiti artipisial a tumeng. Uray de kalidad dagiti materiales a mausar, maayatanen dagiti diseniador no agpaut iti 20 a tawen dagiti produktoda. Siempre, ti tumengtayo ket buklen dagiti sibibiag a selula a kanayon a mapabpabaro. Para kaniak, ti tumeng ket ebidensia a saan a naiparna a timmaud dayta babaen iti ebolusion. Imbes ketdi, nadisenio babaen iti sirib ti Dios.
Dagiti ngay mutation ken panagpapada ti estruktura ti bagi ti dadduma a kita ti animal?
Dayta a panagpapada paneknekanna nga adda maymaysa a Diseniador. Dagiti met mutation dida mapasayaat dagiti disenio kadagiti sibibiag nga organismo babaen ti panamagbalinna kadagita a nangatngato a kita. Imbes ketdi, ti mutation madadaelna dagiti genes. Siempre, posible nga adda pagsayaatan ti maysa nga aksidente—kas koma no ti tren ket maidungpar iti rangtay isu a madadael dayta, iti kasta, masalakniban ti siudad manipud kadagiti rumaut a soldado. Ngem dayta nga aksidente dina mapasayaat ti kasasaad ti siudad. Kasta met laeng dagiti mutation—dida mapasayaat dagiti organismo. Dida met pulos makapataud iti nakasaysayaat a disenio kas iti tumeng ti tao—ken ti dadduma pay a paset ti bagitayo.
Dagiti mutation dida pulos makapataud iti nakasaysayaat a disenio kas iti tumeng ti tao
Apay a nagbalinka a maysa kadagiti Saksi ni Jehova?
Idi rinugiak a yaplikar dagiti prinsipio ti Biblia, dakkel ti simmayaatan ti kalidad ti biagko. Kasta met nga idi timmabunoak iti internasional a kombension dagiti Saksi ni Jehova idi 2003, nakitak ti kasla pamilia a naisangsangayan a panagkaykaysada, uray kadagiti delegado a damdamoda pay laeng nga agkikita. Ipakpakitada ti pudno nga ayat iti maysa ken maysa ket kayatko ti agbalin a maysa kadakuada.


text:
Sungbat Dagiti Saludsod Maipapan iti Biblia
Posible kadi a maammuantayo ti kinapudno maipapan iti Dios?
Idi pay nga adda komunikasion ti Dios kadagiti tattao. Inusarna ti nasantuan nga espirituna, wenno ti aktibo a puersana, tapno maikabilna ti pampanunotna iti panunot dagiti mannurat ti Biblia. (2 Pedro 1:20, 21) No basaentayo ti Biblia, maammuantayo ti kinapudno maipapan iti Dios.—Basaem ti Juan 17:17; 2 Timoteo 3:16.
Iti Biblia, adu ti impakaammo ti Dios maipapan iti kinasiasinona. Impakaammona no apay a pinarsuana ti tao, no anianto ti aramidenna para kadagiti tattao, ken no ania ti kayatna a wagas ti panagbiagtayo. (Aramid 17:24-27) Kayat ni Jehova a Dios a maammuantayo ti kinapudno maipapan kenkuana.—Basaem ti 1 Timoteo 2:3, 4.
Apay nga awaten ti Dios dagiti mangay-ayat iti kinapudno?
Ni Jehova ti Dios ti kinapudno, ket imbaonna ti Anakna a ni Jesus a mangisuro iti kinapudno kadagiti tattao. Isu a dagiti mangay-ayat iti kinapudno ket maatrakar iti pannursuro ni Jesus. (Juan 18:37) Kayat ti Dios nga agdayaw dagiti kasta a tattao kenkuana.—Basaem ti Juan 4:23, 24.
Gapu iti panangisaknap ni Satanas a Diablo kadagiti ulbod a pannursuro maipapan iti Dios, adu a tattao ti saan a makaam-ammo iti Dios. (2 Corinto 4:3, 4) Dagiti tattao a saan a mangay-ayat iti naimbag ket maatrakar kadagiti kasta nga ulbod a pannursuro. (Roma 1:25) Ngem maam-amuanen ti minilion a napudno a tattao ti kinapudno maipapan iti Dios babaen ti panagadalda iti Biblia.—Basaem ti Aramid 17:11.